30. Sumiranje projekta “Svi treba da znamo” – Info Centar Juga\nIako je naš fokus bio na područje opština Lebane, trudili smo se da uključimo i ostale značajne škole iz Leskovca, Lebana, Grdelice, Vučja, Vlasotinca, kako bi dobili što potpuniju sliku stanja u školama u Jablaničkog okruga. Iz istog razloga smo postavili iste kriterijume na osnovu kojih smo formirali intervju-anketu baziranu na pet istih pitanja i dodatna u skladu sa dodatnim okolnostima. Zloupotreba dece na internetu, njihova zaštita i prevencija, iskustva škola, bili su u centru naše intervju/ankete. Kontaktirano je preko 20 osnovnih i srednjih škola i ako stavimo po strani naša stalna podsećanja (lični kontakt, emailom, telefonom), krajnji odaziv je zadovoljavajučih 70%. Da bi ovo naše istraživanje imalo smisla, podrazumeva se da su mesta u kojim se nalaze škole pokrivena internetom. Prvi odgovori direktora škola bili su upravo pritužba na stanja u kojima se te škole nalaze, a zatim na slabu pokrivenost i nestalnost ili loš signal mreže. A s’obzirom da neke od njih nemaju ni sanitarni čvor, novo doba koje uveliko kuca na vrata i koje donosi nove izazove i probleme neće morati da sačeka neka bolja vremena ili neke druge prioritete. Iz daljih razgovora može se zaključiti da do sada kod učenika koji koriste internet (takav/kakav) nije bilo slučajeva zloupotreba bilo koje vrste. Svako dete će pre ili kasnije biti u kontaktu sa tehnologijom koja će u bližoj budućnosti biti sveprisutna u našim životima. Kako će se škole koje nisu rešile probleme od pre pola veka sudariti sa novim koji nailaze ostaje veliki izazov školstvu.\nDečija predstava „Nova godina u zemlji vilenjaka“ danas u Domu kulture Radan u Lebanu\nVoda u Lebanu, nakon tri uzastopna uzorka, ispravna za piće


VIDEO Muke putnika na aerodromu u Beogradu, lutaju kroz lavirint radova\nDruštvo Autor:Aleksandar Nastevski06. maj. 202208:04 > 08:41\nRadovi na Aerodromu Nikola Tesla u punom su jeku, pa je prva stvar koju putnici koji slete u Beograd vide nakon što izađu iz aerodromske zgrade jeste upravo gradilište. Dok deo građana, sa kojima je ekipa portala Nova.rs razgovarala, pozdravlja rekonstrukciju, drugi su pak imali problema da se snađu na dolaznom terminalnu, ali i da dođu do prevoza.\n„Ma nikako“, „Obeleženo jeste, ali džaba“, „Baš je konfuzno sve“, „Snalazimo se nekako“, „Lako je naći izlaz, ali je sada prilično dug put“, samo su neki od komentara putnika koji su imali problema da se snađu na Aerodromu pored velikih radova.\nParking na aerodromu platio 20.000 za 3 dana, evo u čemu je caka FOTO\nBlato, šut i gužva oko beogradskog aerodroma: Radovi će potrajati\nNa samom putu kod aerodromske zgrade zbog radova su gužve, a posebno je problematičan deo kod izmeštenog dolaznog terminala koji se nalazi tik uz gradilište. Sam ulazak na parking ispred dolaznog terminala otežan je i zbog velikog broja taksi vozila koji čekaju mušterije.\nSa druge strane, sugrađani koji čekaju svoje prijatelje ili članove porodice da slete, svoje automobile, što je naša ekipa imala prilike da vide, svoje automobile parkiraju i po zelenim površinama na samom putu.\nUkoliko građani žele da idu gradskom linijom 72, onda će morati da ispešače nekoliko stotina metara sa koferima provlačeći se kroz parking ili hodajući uskim trotoarom tik uz samu ogradu gradilišta sve do kružnog toka kod terminala za dolaske, tako da kada su veće gužve nije strano da ljudi sa koferima hodaju po ulici umesto trotoara.\nPoseban problem predstavlja to što se deo pešačke staze nalazi na izlazu sa gradilišta, gde prolaze kamioni i mešalice.\nOno što je naša ekipa primetila na Aerodormu jeste da je manji broj "divljih" taksista nego ranijih godina, ali našoj ekipi se požalila jedna putnica koja je tek sletela u Beograd i pokušala da nađe taksi prevoz.\nNaime, prema njenoj priči ona je došla do jednog taksite sa kuponom koji je uzela na Aerodromu, ali joj je navodni taksista tražio iznos koji je za 1.000 dinara veći od navedenog tvrdeći da su "pogrešno upisali iznos".\nZa razliku od putnika, zaposleni u firmama koje rade na Aerodromu se mnogo lakše snalaze, ali priznaju da imaju česta pitanja građana o tome gde su toaleti, gde su odlasci, toaleti, gde se pakuju koferi, plaća parking i slično.\n"U principu bili smo pripremljeni, tako da se snalazimo... Bilo bi dobro da stave neku kućiću sa informacijama", dodaje nam radnik jedne firme koja radi pri Aerodromu.\nInače, sredinom aprila otvoren je novoizgrađeni deo terminala Aerodroma "Nikola Tesla", površine 13.600 kvadrata, čime su, kako je saopštio VINCI Airport, povećani kapacitet aerodroma, komfor i efikasnost tokova putnika.\nMeđu novitete, VINCI je naveo centralizovanu bezbednosnu kontrolu, koja se sada nalazi ispred postojeće pasoške kontrole, a dodatni krovni koridor u novom delu omogućava razdvajanje dolazećih i odlazećih putnika. Postavljene su i pokretne trake za brže i lakše kretanje putnika.odvojene tokove putnika i open-space koncept čekaonica.\n"Novi deo terminala ima dodatnih osam čekaonica sa avio-mostovima i pet čekaonica za ukrcavanje u avione na izdvojenim parking pozicijama, tako da na C strani sada ima ukupno 19 gejtova", naveli su saopštenju i dodali:\n"Pored novog dela terminala, završena je i prva faza proširenja pripadajuće platforme površine blizu 27.000 kvadratnih metara, u čijem sklopu su i 4 nove parking pozicije, uključujući i jednu za širokotrupne avione."\nPored ovih projekata, VINCI Airports će glavne radove na modernizaciji završiti 2023. godine, uključujući proširenje putničkog terminala, nove prilazne puteve i parkinge, nove avio mostove i čekaonice, izgradnju umetnute piste i kompletnu obnovu postojeće poletno sletne staze. Radovi će omogućiti da se do kraja perioda koncesije u 2043. godini dostigne ukupan kapacitet opsluge od 15 miliona putnika godišnje.\nBONUS VIDEO - Novi terminal aerodroma Nikola Tesla\naerodrom "Nikola Tesla"aerodrom Beogradavionski putniciBeogradputniciradovi\n„Nova“: Autobuska stanica kao Skadar na Bojani\nVODIČ Sve o upisu u srednje škole\n„Nova“ istražuje: Kako su nas kolektivno prevarili sa novom Autobuskom stanicom


Vučić s podmlatkom EPP: Ključno da zadržimo mlade u zemlji - Studio B\nVučić s podmlatkom EPP: Ključno da zadržimo mlade u zemlji\nVučić s podmlatkom EPP: Ključno da zadržimo mlade u zemlji Tanjug, Studio B\nPolitikaPolitika Pocetna 01. 12. 2017. 10:47:52\nPredsednik Srbije Aleksandar Vučić istakao, je u razgovoru sa podmlatkom Evropske narodne partije (EPP), da je očuvanje mira i stabilnosti preduslov za napredak i ekonomski razvoj naše zemlje, a da će u budućnosti od ključnog značaja biti da pokušamo da zadržimo mlade u zemlji.\nTo je, kako je konstatovao, u procesu globalizacije vrlo teško, a i članice EU to znaju – da su, posle učlanjenja u EU, građani iz siromašnijih zemalja odlazili u bogatije. „Pokušaćemo razliku u bogatstvu prema zapadnim zemljama da smanjimo u narednom periodu, kako bismo sačuvali dobar deo naših mladih da ostanu u zemlji“, poručio je Vučić.\n„U Srbiji smo ponosni na činjenicu da izuzuetno poštujemo žrtve drugih naroda iz prethodnih sukoba i sami goinimo one koji su počinili ratne zločine, a pripadaju našem narodu, i s tim ćemo nastaviti“, rekao je on.\n„Moći ćemo da računamo, uz razumevanje da opasnosti postoje, da ćemo uspeti da ih predupredimo, pobedimo i da ćemo moći da učestvujemo u stvaranju racionalne, uspešne, odgovorne i uspešnije Evrope sa Zapadnim Balkanom i Srbijom kao motorom razvoja, ne problemom, već šansom. Motorom razvoja same Evrope i celog jugoistoka Evrope“, poručio je on. Delegaciji omladine EPP preneo je da je Beograd uvek bio na raskrsnici gde su se sukobljavale imperije i da je nekada glavni grad bio podeljen između Turske i Austro-ugarske imperije, a da danas pripada samo Srbiji.


Šta stoji iza tvrdnji američke štampe o logorima CIA-e na istoku Evrope?\nOno sto je započelo kao tvrdnja američke štampe, ima šansu da postane jedna od afera u kojoj Evropska unija ima nemali udeo-ni evropski komesar za unutrašnje poslove i pravdu, Franko Fratini nije mogao da se odupre pritisku evropske javnosti i ostavi bez komentara tvrdnju kako se Istok Evrope koristi za tajne logore CIA-e u kojima se drže i muče članovi Al Kaide.\nPrvi čovek Unije za pitanja unutrašnjih poslova i pravde i potpredsednik Evropske komisije, Franko Fratini, oglasio se pismenim saopštenjem na sve brojnije upite evropskih medija i javnosti: Šta stoji iza tvrdnji američke štampe o logorima CIA-e na istoku Evrope, u kojima se, daleko od javnosti i prava, drže i muče lica osumnjičena za terorizam?\nFratini tvrdi kako ni on ni komisija nemaju nikakve informacije koje bi potvrdile postojanje takvih zatvora-umesto komentarisanja same tvrdnje, on podseća da su u samim temeljima Unije principi slobode, demokratije, poštovanja prava i osnovnih ljudskih prava, te vladavine zakona.\nU svetlu činjenice da se tvrdi kako su logori smešteni na području istočno evropskih država, odnedavno priključenih Uniji, komesar Fratini podseća da su sve te zemlje, nekadašnji kandidati, morale ispuniti Kopenhagenške kriterije-postići neophodan nivo stabilnosti institucija koje obezbedjuju demokratiju u zemlji, vladavinu zakona, ljudska prava i poštivanje i zaštitu prava manjina. On zato koristi ovu priliku da sve članice Unije, ukoliko smatraju da je to potrebno, preduzmu neophodne korake kako bi se rasvetlile sve činjenice vezane za eventualno postojanje mučilišta CIA-e na njihovim teritorijama.


HTC najavio hitno objavljivanje zakrpe za svoje mobilne telefone\nMobilni telefoni, 05.10.2011, 08:46 AM\nProizvođač mobilnih telefona HTC objaviće u najkraćem mogućem roku zakrpu za određene modele pametnih telefona koje proizvodi ova kompanija kako bi se rešio problem ranjivosti koja dovodi u opasnost lične podatke korisnika telefona.\nNaime, u ponedeljak je odjeknula vest da različiti modeli Android telefona ovog proizvođača raspolažu alatom HTCLoggers čija je namena da pomogne programerima aplikacija da dobiju informacije o uređajima kako bi mogli da uklone greške u svojim aplikacijama. HTCLoggers prikuplja veoma različite podatke o uređaju i korisnicima uređaja, uključujući i email adrese, logove telefona i SMS poruka, GPS lokacije i druge informacije. Ove podatke ne bi trebalo da koristi nijedna aplikacija, međutim, otkriće objavljeno na sajtu Android Police ukazalo je na to da praktično svaka Android aplikacija sa dozvolom za pristup internetu na napadnutom uređaju može omogućiti pristup podacima preko lokalnog porta.\nMnoge Android aplikacije imaju dozvolu za pristup internetu kao podrazumevanu a mnogi korisnici u većini slučajeva obraćaju malo pažnje na specifične dozvole koje aplikacije zahtevaju. Pa čak i kad obraćaju pažnju i kada su dovoljno oprezni, malo je verovatno da će zahtev aplikacije za dozvolu za pristup internetu izazvati pozornost korisnika. Brojni su slučajevi u kojima su se zlonamerne aplikacije našle na Android Marketu, i u dosta navrata istraživači su otkrivali ranjiosti u operativnom sistemu koje omogućavaju naizgled benignim Android aplikacijama zlonamerne aktivnosti bez znanja korisnika.\nHTC je priznao da najnoviji otkriveni propust može biti iskorišćen od strane drugih aplikacija. Iz kompanije su najavili da će propust biti ispravljen, a da će korisnici o ažuriranju biti obavešteni automatski, kao i da će moći da sami preuzmu zakrpu.\nU saopštenju koje je izdala kompanija nije naglašeno koji modeli mobilnih telefona su oni koji mogu biti zloupotrebljeni zbog ovog propusta, ali je najverovatnije reč o EVO 3D, EVO 4G, Thunderbolt i Sensation.\nDok problem ne bude rešen, HTC je sugerisao korisnima svojih uređaja da budu veoma oprezni prilikom preuzimanja, korišćenja, instaliranja i ažuriranja aplikacija na sajtovima koji nisu sasvim pouzdani.\nTokom istrage, kompanija nije pronašla dokaze da se propust do sada zloupotrebljavao.\nIstraživač koji je otkrio propust, Artem Rusakovski, pozdravio je brzu reakciju HTC-a, ali je izrazio i zabrinutost zbog prakse da se velika količina ličnih podataka korisnika čuva u jednom jedinom fajlu.


Pioniri inđijske Mladosti šampioni države – Sport In\nNa prvenstvu Srbije serijskom vazdušnom puškom koje je proteklog vikenda održano u Gornjem Milanovcu, pioniri streljačkog kluba Mladost osvojili su zlatnu medalju i potvrdili da su s pravom važili za favorite za najsjajnije odličje. I pored određenih oscilacija u formi tokom sezone, koja je započela u oktobru 2017. godine, ipak su održali stabilniju formu od ostalih ekipa i to su krunisali pobedom na najvažnijem i najjačem takmičenju sezone – prvenstvu Srbije. Titula je osvojena veoma ubedljivo jer je rezultat od 549 krugova, što je ujedno i najbolji rezultat sezone ove ekipe, bio za čak 19 krugova bolji u odnosu na rezultat drugoplasiranih takmičara iz Kikinde. Treće mesto zauzela je ekipa Partizana iz Beograda sa 526 krugova. Na prvenstvu je učestvovalo ukupno 89 pionira i 21 ekipa. Zlatna medalja je kruna veoma uspešne takmičarske sezone za ekipu Mladosti, jer je u međuvremenu osvojena titula prvaka Vojvodine i titula pobednika lige Vojvodine, što je do sada nezabeležena dominacija jednog kluba. Ovo je ujedno i oproštajna sezona, jer od tri člana ove sjajne ekipe dvojica prelaze u stariju kategoriju – Mihjlović Veljko i Bojić Strahinja, dok okosnica ekipe ostaje treći član Lukač Jovan. Njemu će se pridružiti neko od mlađih takmičara u kategoriji pionira: Košnjak Aleksandar, Krbavac Stefan, Brdar Nikola ili Bašić Marko. Da bi trijumf na prvenstvu Srbije bio potpun, potrudio se Bojić Strahinja koji je u pojedinačnoj konkurenciji, sa 186 krugova, takođe osvojio titulu šampiona države i time verovatno osvojio i odlučujuće bodove za naslov najboljeg pionira Srbije za 2018. godinu. Bojić je ranije na finalu Kupa Srbije osvojio srebrnu medalju, pobednik je lige Vojvodine i šampion Vojvodine, pa s pravom važi za jednog od najtalentovanijih mladih strelaca Srbije. Uspeh na prvenstvu Srbije je tim veći ako se uzme u obzir da je Bojić imao velikih problema sa oružjem koje je popravljeno veče pred polazak za Gornji Milanovac. I ostala dva člana šampionske ekipe dali su svoj puni doprinos uspehu kluba jer su pucali odlično. Muhajlović je sa 182 kruga osvojio 5. a Lukač sa 181 krugom 8. mesto u pojedinačnoj konkurenciji. Odličan nastup na prvenstvu je zabeležio i mladi Brdar Nikola koji je sa odličnih 178 krugova osvojio 13 mesto i bio ubedljivo najmlađi takmičar ( rođen 2007.) u 25 prvoplasiranih takmičara.\nŽenska ekipa je takođe imala zapažen nastup, sa najboljim svojim rezultatom sezone od 514 krugova, osvojila je 9. mesto od 24 ekipe a najuspešnija takmičarka je bila Džonić Lana koja je sa ostvarenih 178 krugova osvojila 12 mesto od 92 takmičarke. U Ekipi su pored Džonićeve, nastupile Bulić Aleksandra i veliki streljački talenat Bošnjaković Tijana, koje su ostvarile svoje lične rekorde baš na ovom takmičenju.\nStreljačka takmičenja se nastavljaju 2. kolom Kupa Srbije malokalibarskim oružjem koje je na programu 12. i 13. maja u Novom Sadu. U ovom takmičarskom programu, očekuje se dalji napredak Gaćeša Anastasije i Dimitrija, koji je na 1. kolu Kupa osvojio 2. mesto u konkurenciji juniora a plasirao se i u seniorsko finale. Dimitrije je inače na pragu juniorske reprezentacije Srbije MK puškom i potrebno je da ove sezone dokaže i potvrdi svoj nesporni talenat u gađanju ovim oružjem. Na 2. kolu Kupa bratu i sestri Gaćeša će se pridružiti i Bojić strahinja i Mihajlović Veljko koji su MK puškom nastupali i prethodne sezone. Od njih se očekuje napredak u rezultatima tim pre što će im ove sezone na raspolaganju biti nešto bolje oružje i oprema koje je klub uz puno truda i odricanja nabavio početkom godine.\nProleter dobio “Vojvođanski derbi”


Dosad neobjavljeni dosijei: Saveznici znali za Holokaust dve i po godine pre otkrivanja prvog logora - Nedeljnik\nDosad neobjavljeni dosijei: Saveznici znali za Holokaust dve i po godine pre otkrivanja prvog logora\nOsim što sadrže detaljne informacije o počecima Holokausta, dokumenti ukazuju na neke veoma bitne, uglavnom zanemarene činjenice. Amerikanci i Sovjeti znali su da je ubijeno barem dva milona Jevreja, te da su ugroženi životi još pet miliona. Zapisi govore i o masovnim silovanjima u koncentracionim logorima Treblinka i Aušvic\nDesetak hiljada dosije koji su nakon Drugog svetskog rata bili prošvercovani iz država istočne Evrope biće predstavljeni ove nedelje. Reč je o dosad neobjavljenim dokumentima Ujedinjenih nacija nazad do 1943. godine, a otvara ih Biblioteka Viner, organizacija čiji je glavni cilj nadziranje nacista i antisemitskog delovanja već preko osamdeset godina.\nOsim što sadrže detaljne informacije o počecima Holokausta, dokumenti ukazuju na neke veoma bitne, uglavnom zanemarene činjenice.\nNa primer, iako je opšteeprihvaćeno kao istorijska činjenica da su savezničke države poput Velike Britanije i Sjedinjenih Američkih Država bile prve koje su tražile suđenja za ratne zločine, ovi dokumenti dokazuju da su takvi zahtevi zapravo inicijalno došli iz Poljske i Kine.\nU vreme delovanja američkog senatora Džosefa Mekartija, koji je u pedesetim godinama prošlog veka u SAD-u hvatao navodne komuniste i sudio im za veleizdaju, demokratske države trudile su se potcene doprinos komunističkih nacija u Drugom svetskom ratu. Cilj je bio da se vodeće zapadne demokratije prikažu kao najveći pobednici rata, ali i dobročinitelji koji imaju jedini valjani politički sistem. Javnost je morala da bude protiv zemalja Istočnog bloka.\nIznošenje ovih dokumenata u javnost poklapa se s objavljivanjem nove knjige Dana Pleša - Ljudska prava nakon Hitlera: Izgubljena istorija suđenja Osovini zla, koja je objavljena prošlog utorka, i uveliko se bazira na informacijama iz dokumenata. Pleš decenijama istražuje Holokaust, a zadnjih deset godina intenzivno je radio na prikupljanju i obradi ovih retkih zapisa, koji se nalaze u vlasništvu UN-ove Komisije za ratne zločine.\nJedno od najinteresantnijih saznanja baziranih na dokazima iz dosad neobjavljenih zapisa koji su u vlasništvu UN-a, koje Pleš iznosi u svojoj novoj knjizi, dokazi su koji potvrđuju da su države saveznice znale za Holokaust dve i po godine pre nego je otkriven prvi koncentracioni logor u Evropi. Amerikanci i Sovjeti znali su da je ubijeno barem dva milona Jevreja, te da su ugroženi životi još pet miliona. Adolf Hitler je bio optužen za ratne zločine pre kraja Drugog svetskog rata, 1944. godine.\nJoš jedna manje poznata činjenica, koja je jasno zabeležena u dokumentima, su suđenja za seksualne zločine i nasilje u ratu. Iako se danas smatra da su suđenja ratnim zločincima zbog silovanja i prisile na prostituciju uvedena tek kasnije na Haškom tribunalu, sporni dokumenti jasno navode kako su se takvi zločini kažnjavali u mnogim državama, od Poljske preko Grčke do Filipina, još za vreme Drugog svetskog rata. Zapisi govore o masovnim silovanjima u koncentracionim logorima Treblinka i Aušvic. Te informacije prikupila je poljska vlada u egzilu za vreme rata.\nDokumenti su sada deo kataloga UN-ove Komisije za ratne zločine, a čitava ogromna zbirka, koja broji preko 900 gigabajta arhiva i 2.000 stranica u PDF formatu dostupna je onlajn na zvaničnom sajtu te organizacije.\n"Očekujemo jak interes za ove dokumente", rekao je Pleš u izjavi za medije, objašnjavajući da će javnost sada imati dostupne nove dokaze koje mogu istraživati i prikupljati, i tako doći do novih, važnih zaključaka u vezi događaja od presudne važnosti za modernu istoriju.\nDan Pleš je upravnik Centra za međunarodne studije i diplomatiju SOAS pri Londonskom univerzitetu, a za istraživanje do sad skrivenih dokumenata morao je od UN-ove komisije da traži posebnu dozvolu. Uvid u ove dokumente o holokaustu daje se samo onim istražiteljima koji dobiju dozvolu vlade svoje matične države, takođe moraju da dobiju i odobrenje glavnog sekretara UN-a. Pleš je godinama uveravao visoke zvaničnike UN-a da moraju da objave sporne dokumente.\n"Ovo što sada imamo jest odličan alat za borbu protiv onih koji poriču postojanje Holokausta", ispričao je Pleš, te pojasnio kako do sada čak ni nemačke vlasti nisu imale uvid u ove dokumente, jer su bili dostupni isključivo savezničkim državama. Sada će Nemačka lakše moći da dokumentuje i osudi svoje zločine iz Drugog svetskog rata.\nInače, Biblioteka Viner još od 1934. prati nacističke aktivnosti, a trenutno je smeštena u Londonu.\nKrajem četrdesetih, SAD i Velika Britanija smanjile su intenzitet proganjanja i osuđivanja nacista, i preusmerili su svoj fokus na novog neprijatelja: "Trumanov prioritet bio je anti-komunizam, a ne suđenja nacistima", rekao je Pleš. Upravo zbog toga, smatra Pleš, mnogi ratni zločini vezani uz holokaust su ostali nezabeleženi, i sada će po prvi put biti dostupni svima. Dugoročno, ovo otkriće će pomoći detaljnijem i tačnijem beleženju istorije Drugog svetskog rata.\nNe samo da su znali, nego su ga pdrzavali i potpirivali. Proci ce jos dosta godina dok ne izadje sve na videlo.\nah, taj drugi svjetski rat\nDobro, onda, jeli hitler ipak pobjegao uz pomoc zapadnih \_"pravednika\_"?


Info sesija za novinarke_e: Stanje prava LGBT osoba u BiH u 2012. godini - LGBTI.ba\nInfo sesija za novinarke_e: Stanje prava LGBT osoba u BiH u 2012. godini\nPoziv novinarima_kama na četvrtu Info sesiju o LGBT temama\nStanje prava LGBT osoba u BiH u 2012. godini\n8.7.2013, Banja Luka\nPerpetuum Mobile, ulica Petra Kočića 3\nSarajevski otvoreni centar i Internews pozivaju sve novinarke i novinare na četvrtu Info sesiju o LGBT temama koja će se održati u Banja Luci, 8.7.2013. (ponedjeljak) u 12h u prostorijama Perpetuum Mobile, ulica Petra Kočića 3. Info sesija je dio projekta koji realizujemo u saradnji sa Internewsom. Tokom ove godine održat ćemo osam info sesija.\nNa četvrtoj info sesiji ćemo razgovarati o stanju prava LGBT osoba u BiH u 2012. godini. Vladana Vasić, jedna od autoricaRozog izvještaja ikoordinatorica u Sarajevskom otvorenom centru će govoriti o prioritetnim mjerama, kao što su uvođenje zločina iz mržnje u Krivični Zakon Federacije BiH, uspostavljanje jednakih procedura na svim nivoima vlasti za izmjene ličnih dokumenata i matičnih brojeva transeksualnih osoba koje su se podvrgnule prilagodbi spola.\ninfo sesija internews sarajevski otvoreni centar stanje prava lgbt osoba


Beta 1. novembra 2017. 14:50\nUkrajinski ambasador u Srbiji Oleksandr Aleksandrovič izjavio je da Moskva koristi Srbiju i srpski faktor da destabilizuje Balkan i uništi Evropu.\nU intervjuu za BIRN (Balkanska mreža za istraživačko novinarstvo) Aleksandrovič je kao destabilizujuće akcije Rusije na Balkanu naveo da „Rusija obučava srpske plaćenike da ubijaju Ukrajince“, da je „iskoristila srpske ekstremiste za državni udar u Crnoj Gori“ i da „podstiče srpski sepratizam u većinski srpskom entitetu, Republici Srpskoj da destabilizuje BiH“.\n„Rusija koristi srpski faktor da destabilizuje Makedoniju. Rusija igra aktivnu ulogu u suprotstavljanju kososvkih Srba kosovskim Alabancima. Rusija prodaje avione Srbiji da stvori napetost u odnosima sa Hrvatskom“, dodao je ukrajinski ambasador rekavši da su to samo neki od razloga zašto su zapadni zvaničnici upozorili Srbiju na rizike bliskog savezništva sa Moskvom.\n„Je li to ono što gradjani Srbije zaista žele? Dopuštate Rusiji da vas koristi za uništenje Evrope u koju želite da idete da studirate i da radite. To nema nikakvog smisla. Zato zapadni zvaničnici traže od Srbije da ne sedi na dve stolice“, naveo je ambasador Ukrajine aludirajući na nedavnu izjavu zvaničnika Stejt deprtmenta Hojta Brajana Jia.\nBIRN dodaje da nije uspeo da dobije reagovanje od Ministarstva spoljnih poslova Srbije i Ambasade Rusije na izjave ambasadora Ukrajine koji je rekao i da „ruska propaganda i tajne službe igraju veliku ulogu u privlačenju stranih plaćenika u Ukrajinu“.\n„Možda su neki medju njima odlučili da dodju u Ukrajinu jer su im isprale mozak lažne priče na Sputnjiku ili na Raša tudej“ kazao je Aleksandrovič.\nU intervjuu za BIRN, Aleksandrovič je kritikovao Srbiju da ne čini ništa da spreči svoje gradjane da odlaze da se bore na strani proruskih snaga u Istočnoj Ukrajini.\n„Srbija ne čini dovoljno da reši to pitanje“, rekao je dodajući da je Kijev više puta upozorio Beograd na taj problem ali da nije vredelo.\nAleksandrovič je ocenio da to deluje veoma blago i dodao da će Ukrajina nastaviti da objavljuje informaicje o srpskim borcima.\n„Reč je sprovodjenju srpskog zakona koji bi trebalo da kazni gradjane koji učestvuju u ratovima i sukobima u inostranstvu… Ni jedan državljanin Srbije nije poslat u zatvor zbog plaćeničke aktivnosti protiv Ukrajine. Ako grešim, pozivam srpsku vladu da me demantuje“, rekao je.\nAmbasador Aleksnadrovič rekao je za BIRN da plaćenici iz Srbije koji odlaze u Istočnu Ukrajinu mogu da stignu tamo preko Rusije, prelazeći granicu u regiuonu Luganska i Donjecka, ili preko Ukrajine u koju se ualzi legalčno s vizom na 30 dana.\nU tom dokumentarcu je takodje rasvetljena uloga Ruskog kosovskog fronta, nevladine organizacije koja navodno pomaže Srbima da stignu do Donbasa, a ta saznanja potkrepila je i ukrajinska bezbednsona služba\nAleksandrovič je rekao da „plaćenici iz Srbije“ koji idu na Istok Ukrajine „diskeredituju srpski narod u očima prijateljskog ukrajinskog naroda koji nikada nije učinio ništa protiv Srbije“.\n„Naši parlamentarci ne putuju na Kosovo. Mi igramo fudbalske ili košarkaške utakmice protiv Kosova na neutralnom terenu jer ne priznajemo kosovsker pasoše. I, Ukrajinci ne dolaze u Srbiju da ubijaju Srbe“, rekao je.\nGovoreći o odnosima sa Beogradom, Aleksandrovič je ocenio da je imidž Srbije u Ukrajini ozbiljno narušen uprkos slovenskim pravoslavnim vezama i dugom tradicijom kulturnih veza i saradnje.\n„Kad imate političara iz Srbije koji putuje na Krim i hvali Putina za ‘mudru i čvrstu politiku’, kad imate Srbiju koja u UN glasa protiv Ukrajine, onda je prirodno da to utiče na negativan imidž Srbije u Ukrajini“, kazao je ambasador.\nOn je dodao da „Srbija i Ukrajina imaju zajedničku budućnost u EU“ i da je to „osnova na kojoj dve zemlje mogu da grade odlične odnose, ako postoji dovoljno političke volje“.


Ne znam šta da radim! - Životni stil\nNaslovnica Porodica Ne znam šta da radim!\nAnonimna žena se ispovedila na Reditu, napisavši kako ima troje dece iz prvog braka, a njen sadašnji suprug je “najneverovatniji tata svima njima”. Iako nije planirala da rađa još dece, otprilike krajem aprila je saznala da je trudna pet nedelja, a njen suprug je “bio šokiran i izuzetno uzbuđen”.\n“Rekli smo svojim porodicama i oni su bili presrećni zbog nas”, dodala je.\nAli, otišla je korak dalje kada je rekla snaji kako je u njihovoj porodici tradicija da baka bude prisutna na porođaju, da odabere ime za dete, ali i da “drži dete u rukama pre oca i majke”. Iako su budući roditelji odbili njen prijedlog, ona ih i dalje uveravala kako je reč o porodičnoj tradiciji. Zato su odlučili da joj do kraja trudnoće daju minimalne informacije o detetu, prenosi Cafemom.\n“Pokušala je iz mene izvući bilo kakve informacije, a kad joj ništa ne kažem, ona počne da plače i govori kako je to njeno poslednje unuče i kako treba biti tamo. I ja i suprug smo je ignorisali, ali izgleda kao da ona nema granicu”, napisala je frustrirana mama.\n“Opa, ovo zvuči kao tradicija koju je izmislila”, jedan je od komentara.\n“Sve su tradicije 100% neobavezne, nije važno jesu li nove ili stare, njih je izmislio, neki frajer pre sto godina ili vaša svekrva sada”, istakao je jedan čitaoc pa dodao: “‘Tradicija nije argument ni za šta. Činite šta god želite.”\nPrethodni članakUživamo u seksualnom životu, zavide nam i decenijama mlađi!\nNaredni članakPitanja koja ne treba postavljati mladencima prije samog vjenčanja


AP, M. R.\nStravičan zločin dogodio se u istaknutom svetilištu u Tokiju, gde je u četvrtak uveče u zasedi, samurajskim mačem, ubijena žena, glavno svešteno lice ovog mesta. Najverovatnije je to učinio njen brat, koji je potom i sebi oduzeo život, a stradala je i saučesnica, dok je vozač sveštenika povređen.\nPolicija je saopštila da je Nagako Tomioka (58), koja bila na čelu svetilišta, napadnuta kada je izašla iz svog automobila. Šigenaga Tomioka (56) i saučesnik krili su se iza njene kuće, saopštila je policija. Japanski mediji preneli su da je on žrtvin brat, ali policija to još uvek nije potvrdila.\nTragovi krvi vide se i po ulici, a japanski mediji preneli su da su na licu mesta pronađeni i mač sa tragovima krvi, kao i dva noža.\nMotiv je još uvek nejasan, mada su japanski mediji izvestili da je možda došlo do svađe između žrtve i njenog brata.\nSTIŽE JOŠ JEDNA KATASTROFA Nakon stravičnih vrućina Tokiju se približava SNAŽAN TAJFUN, ugroženo 100.000 ljudi\nGP A jel je izvrsio harakiri ?\ncvetaroš Sve je to zbog napredne Vučićeve Srbije i rijalitija...


Tužba će Vučiću moći da se uruči od 5 do 8 ujutru - Dosta je bilo\nSudski pozivar bi, nakon dve godine nesuspešnog “traženja” Aleksandra Vučića, mogao konačno da dobije priliku da mu uruči prvu tužbu za javno iznošenje neistina o lideru pokreta Dosta je bilo. Jer, ako pozivar porani i ako Vučić održi bar jedno svoje obećanje, pa redovno počne da prima građane od 5 do 8 ujutru, tužba bi trebalo da bude uručena lako, jer će svi građani, pa i sudski pozivar, znati gde je premijer.\nAleksandar Vučić je pre više od dve godine izneo jednu od brojnih neistina o Saši Raduloviću – tvrdnju da je kao ministar privrede u Vladi Srbije novinarima Birna dao ugovor o JAT-u sa Etihadom. Saša Radulović je podneo tužbu, ali ona do današnjeg dana nije uručena, jer sud navodno ne može da pronađe Aleksandra Vučića.\nU pravnoj državi niko ne bi smeo da bude iznad zakona, pa ni Aleksandar Vučić. Ukoliko sud izbegava da mu uruči tužbu time se šalje veoma loša poruka javnosti da postoje zaštićeni ljudi na koje se zakon ne primenjuje i da su, na primer, i kriminalci koji su pre mesec dana u Savamali rušili privatnu imovinu noću, pod fantomkama i maltretirajući ljude, takođe zaštićeni i iznad zakona, jer imaju zaštitu premijera, gradonačelnika Beograda ili ministra policije, koja je odbila da građanima pomogne da se odbrane.\n25. maja 2016. u 14:35\n25. maja 2016. u 14:54\n25. maja 2016. u 15:10\n25. maja 2016. u 22:12\nPlavi zec kaže:\n26. maja 2016. u 08:05\nPotvrđeni mandati: odbornici DJB Zrenjanin u novom sazivu Skupštine grada


Igor Mirović u Bačkoj Palanci: Nasilje mora da naiđe na opštedruštvenu osudu | Bačka Palanka Info - Vodič kroz Bačku Palanku\nNaslovna / Vesti / Igor Mirović u Bačkoj Palanci: Nasilje mora da naiđe na opštedruštvenu osudu\ndecembar 6, 2016\tVesti, Politika\nPredsednik Pokrajinske vlade Igor Mirović izjavio je da nasilje prema ženama, čije razmere su više nego zabrinjavajuće, mora da naiđe na opštedruštvenu osudu i možemo da ga suzbijemo samo svakodnevnim zajedničkim delovanjem.\nNa završnoj tribini „Nasilje je ZLOčin – prijavi ga!”, koja je održana u Bačkoj Palanci u okviru međunarodne kampanje „16 dana aktivizma protiv nasilja nad ženama”, Mirović je naveo da je na nizu tih tribina, uz podršku pokrajinske vlade, više stotina žena u sedam vojvođanskih opština i gradova, edukovano o tome kako da se zaštiti od nasilja i ohrabreno da o njemu više ne ćuti.\nOn je, kako je saopšteno, kazao da tribine koje je organizovao Zavod za ravnopravnost polova, jesu iskorak, te da zbog toga taj poduhvat zaslužuje podršku.\nIpak, nasilje prema ženama čije razmere su, kako je Mirović naveo, više nego zabrinjavajuće, možemo definitivno da suzbijemo samo ako ovakav pristup pretvorimo u svakodnevno zajedničko delovanje.\n„Da je to naše trajno opredeljenje potvrđuje i činjenica da je neposredno po formiranju Pokrajinske vlade jedan od zadataka novoformiranog Pokrajinskog sekretarijata za socijalnu politiku, demografiju i ravnopravnost polova bio da obezbedi konsultantske podrške centrima za socijalni rad u rešavanju najsloženijih slučajeva nasilja u porodici”, kazao je on.\nPredsednik Pokrajinske vlade je još istakao da je vrlo značajno i to što je Skupština Srbije pre desetak dana donela novi Zakon o sprečavanju nasilja u porodici koji predviđa i privremeno udaljavanje nasilnika iz kuće i zabranu kontaktiranja i prilaska žrtvi nasilja.\nIstovremeno, definisan je i zakonski okvir za koordiniran rad i saradnju javnih tužilaštava, policije i centara za socijalni rad na sprečavanju nasilja.\n„To jasno pokazuje da naše društvo i u formalnom, i u suštinskom smislu, ovaj problem želi da reši. Ipak, najvažnije je da nasilje prema ženama i oni koji, rekao bih iz kukavičluka, za njim posežu, uvek i svuda naiđu na opštedruštvenu osudu, i da žrtve dobiju nedvosmislenu i praktičnu podršku celog društva”, naglasio je Morović.\nTo, prema njegovim rečima, zavisi od svakog od nas i to nas, i kao javne ličnosti, ali i kao obične građane, obavezuje.\n„Kada to zlo uočimo, ne smemo da ćutimo, već moramo da reagujemo i da se tom zlu suprotstavimo. Za to su zadužene posebne službe i one svoj stepen gotovosti kada je reč o borbi protiv nasilja moraju podići na najviši nivo”, naglasio je predsednik pokrajinske vlade.\nMirović je naveo da će Pokrajinska vlada i svi njeni organi, a posebno oni koji su ovlašćeni da po novom zakonu postupaju prema tačno utvrđenim procedurama, kampanjama, aktivizmom, snažnom akcijom i podrškom i ubuduće biti deo zajedničkog fronta u borbi protiv nasilja.\nIstraživanje o rasprostranjenosti nasilja u porodici u Vojvodini, kako je saopšteno, pokazuje da je svaka druga žena doživela neki oblik psihičkog nasilja, dok je 34 odsto njih trpelo fizičko nasilje.\nKao najčešće razloge zbog kojih ostaju u vezi sa nasilnim partnerom, žene su navodile egzistencijalne probleme, verovanje da će nasilje prestati, strah da bi to moglo imati negativne posledice po decu, odsustvo podrške i pomoći porodice i bliskih osoba, kao i strah od osvete nasilnika.\nKao posebna mera podrške ženama u situaciji nasilja, na tribinama u Bačkoj Palanci, Novom Sadu, Temerinu, Vrbasu, Žablju, Baču i Bačkom Petrovcu, promovisan je jedinstveni besplatan broj telefona na teritoriji Vojvodine 0800 10 10 10 na koji se može prijaviti nasilje – prenosi Tanjug.\nTagovi:Vojvodina Bačka Palanka Igor Mirović Nasilje Tribina\ndecembar 6, 2016 at 12:21 pm\nSastanak sns-a 🙂


Vuk Jeremić dva sata odgovarao na pitanja preko Fejsbuka – Nadlanu.com\nObjavljeno 30. okt 2012. / 20:03:18\nNJUJORK, 30. oktobra 2012. (Beta) – Predsedavajući Generalne skupštine UN Vuk Jeremić u utorak je preko Fejsbuka dva sata odgovarao na pitanja ljudi iz Srbije i dijaspore koja su se kretala od situacije u Njujorku posle uragana Sendi, preko Kosova, medjunarodnog položaja zemlje i medjunarodne politike, do Jeremićevih političkih planova po povratku u zemlju.\nNa većinu pitanja je odgovorio, uključujući ono o nezavisnosti Kosova koje mu je jedan Albanac postavio na srpskom, sugerišući pri tom da Jeremić svojim stavovima „krši jedno od fundamentalnih pravila predsedavajućeg (GS UN) – neutralnost i objektivnost“.\nUpitan da prokomentariše kosovsku politiku nove vlade u Beogradu, bivši ministar spoljnih poslova Srbije je rekao da bi politiku „te ili bilo koje buduće vlade“ trebalo „iz principa podržati“, jer je to „državno a ne partijsko pitanje“.\nJeremić je izbegao da direktno odgovori ili da odgovori uopšte na brojna pitanja o svom budućem političkom angažmanu, poput onoga planira li da se kandidauje za predsednika Srbije ili za generalnog sekretara UN, i kakvi su mu odnosi sa vlastima u Srbiji.\nOn je obećao gradjanima da će kao predsednik GS UN „učiniti sve da se što bolje poveže i da što više ljudi upozna, tako da kada se vrati u Srbiju ti kontakti posluže zajedničkim ciljevima“.\nPovodom sinoćnog naleta uragana Sendi na istočnu obalu SAD, kao i Njujork, Jeremić je rekao da je „na trenutke bilo jezivo, naročito kada se polomio kran“ i da „takav vetar do sada još nije video“.\nMedju zabavnijim pitanjima koje je dobio a na koja je odgovorio bilo je pitanje njegovog muzičkog ukusa: „Apropo muzike, mogli bi da pričamo satima, ali ako treba da nekoga izdvojim, to bi verovatno bio ‘Bon Džovi’ (Bon Jovi)“.\nTakodje je rekao da voli „Jelen pivo“, i da ga je pronašao čak i u Njujorku.\nJeremić je dobijao i pitanja lične prirode, ali i ona koja su šaljiva, na primer za koga navija i da li u Njujorku vidja pevača Ekrema Jevrića, tvorca bizarnog internetskog hita „Pos’o, kuća“.


Oslobađanje carine i PDV-a građevinskog materijala i opreme samo uz projekat obnove — Radio Velkaton : Radio Velkaton\n“Ukoliko neko želi da primjerice sada donira određenu količinu stoke ne može to učiniti bez plaćanja propisanih zakonskih naknada. To se može samo uz međunarodni projekat obnove i rekonstrukcije kojim bi se propisalo oslobađanje od plaćanja carine i PDV-a određene količine, a u svrhu raspodjele kao humanitarne pomoći. Isto se odnosi i na građevinski materijal i opremu”, naveo je Kovačević.\nU robama koje dolaze, odnosno koje se uvoze u BiH drugih država, sa kojim BiH nema potpisane ugovore o slobodnoj trgovini plaća se i PDV, ali i carina. Glasnogovornik UIO BiH navodi kako svakodnevno pristižu upiti iz ambasada država akreditiranih u BiH, ali i diplomatsko – konzularne mreže, ali i entitetskih i lokalnih institucija unutar BiH o načinu uvoza opreme kao humanitarne pomoći. Bilo je upita i pojedinaca, prvenstveno građana iz inostranstva o načinu slanja humanitarne pomoći svojoj rodbini i familiji u BiH u ugroženim područjima u vidu građevinskog materijala i određene opreme.\n“Radi brže i efikasnije komunikacije odgovaramo i e-mailovima na sve upite. Jasno ukazujemo da je u skladu sa članovima 9. i 10. priloga Zakona o carinskoj politici BiH koji se odnosi na žrtve nesreće i humanitarne organizacije, a u skladu sa odlukom Savjeta minista BiH samo hrana, odjeća, obuća i lijekovi ono što je oslobođeno plaćanja carine i PDV-a. Za sve druge druge robe: građevinski materijal, opremu ili uvoz stoke PDV ostaje, a ako BiH nema potpisanog sporazuma prilikom uvoza plaća se i carina”, naveo je Kovačević.


Šest milijardi za Siriju, pritisak ili pomoć? @ Cafe.ba\nBRISEL - Međunarodni donatori, prije svega zemlje Evropske Unije su pri kraju dogovora o pružanju pomoći Siriji, koja bi trebalo da dobije donaciju od 6,5 milijardi dolara, rekao je danas visoki zvaničnik Ujedinjenih nacija.\nNeke civilne grupacije su zabrinute da zemlje donatori u stvari žele da natjeraju izbjeglice da se vrate, bez obzira na opasnost i nesigurnost koja bi ih očekivala.\nEU je 2015. godine ponudila donaciju od oko jedne i po milijarde dolara predsedniku Turske Redžepu Tajipu Erdoganu kao deo dogovora kojim bi Turska obalska straža zaustavljala izbjeglice na putu prema Grčkoj.\nEU, najveći donator pomoći na svetu, objavila je da će obezbediti 560 miliona evra ove godine, i planira da ponudi isti iznos i sljedeće godine, kao i u 2021. godini, prenio je AP.\nVisoka predstavnica Evropske Unije za spoljnu politiku i bezbjednost Federika Mogerini je izjavila da će EU obezbediti turskoj jednu i po milijardu dolara kako bi ta zemlja pomogla sa problemom izjeglica.\nU 2015.godini EU je obećala Erdoganu tri milijarde evra kako bi podneo teret izbjeglica, plus dodatne tri milijarde ako pva tranša bude potrošena prema dogovoru. Sad su obećale 397 miliona dolara pomoći.\nIz Ujedinjenih nacija su rekli da će samo Siriji ove godine biti potrebno 3,3 milijarde dolara, dok će ostalih 5,5 milijardi dolara pomoći susjednim zemljama koje su opterećene velikim brojem migranata.\nProcjenjuje se da oko 80 odsto državljana Sirije živi u teškom siromaštvu.\nUPOZORENJE – PREGOVORI U ĆORSOKAKU: Zbog sukoba SAD i Kine bliži smo nuklearnom ratu


POLICIJA ZATEKLA STRAVIČAN PRIZOR: Pronađeno telo u fazi raspadanja, u Novom Pazaru preminuo muškarac (56) | Novosti.RS\nKomšije su prijavile Policijskoj upravi da muškarca nisu videle nekoliko dana. Policija je izašla na lice mesta i zatekla beživotno telo Novopazarca K. K. (56) u njegovom stanu.\nPrema nezvaničnim informacijama, muškarac je umro prirodnom smrću, verovatno još pre par dana pošto je njegovo telo pronađeno u fazi raspadanja.\nPolicija je izvršila uviđaj, a o događaju je obavešteno i Više javno tužilaštvo u Novom Pazaru.\nHAPŠENJE ZBOG PRETNJI POLICIJSKOM INSPEKTORU: Na društvenim mrežama ga pozivao da se potuku\n04. 01. 2021. u 13:22\nNovi Pazar preminuo muškarac policija telo


NIN: Država dala 33 miliona evra za otkup zemljišta za BGD na vodi\n17/01/2019 | 18:33\n“Ono što se do sada samo sumnjalo, da država parama svih poreskih obveznika kupuje privatne firme, a zatim njihovu nepokretnu imovinu bez naknade ustupa kako bi se širio projekat Beograd na vodi potvrdio je u dopisu NIN Sekretarijat za imovinske i pravne poslove gradske uprave Beograda”, piše nedeljnik.\n“Samo nekoliko dana kasnije država je tu imovinu bez naknade ustupila, formalno stranoj firmi, Igl hils iz Ujedinjenih Arapskih Emirata, koja je vlasnik 68 odsto kapitala, a Srbija je uprkos tome ostala vlasnik 32 odsto”, naveo je NIN.\nVažniji od koridora, brze pruge…\nDodaje se da novcem u budžetu, koji je obezbeđen za eksproprijaciju nepokretnosti u “razdelu 16”, raspolaže Ministarstvo finansija, a da je namenjen “realizaciji infrastrukturnih projekata od značaja za Republiku Srbiju”, odnosno za “eksproprijaciju zemljišta u cilju izgradnje kapitalnih projekata”.\n“Obzirom da je u budžetu za prošlu godinu za eksproprijaciju zemljišta za sve kapitalne projekte u celoj državi rezervisano 12 milijardi i 91 milion dinara, to znači da je za vlast u Srbiji projekat Beograd na vodi bio značajniji od svih ostalih pojedinačno, uključujući i putne koridore 10 i 11 i brzu prugu Beograd-Budimpešta”, ukazao je NIN.\nPitanje je, kako je ocenio taj nedeljnik, da li su poslanici i vlađućih i opozicionih partija uopšte znali kada su raspravljali o Zakonu o budžetu za 2018.godinu da “Program 0702-Realizacija infrastrukturnih projekta od značaja za Republiku Srbiju i “Projekt 5001-Eksproprijacija zemljišta u cilju izgradnje kapitalnih projekta” podrazumeva da će trećina biti potrošena za otkup zemljišta koje će biti poklonjeno većinskom vlasniku Beograda na vodi.\nNIN navodi da je Državno pravobranilaštvo 3. avgusta 2018. godine zatražilo od gradskog Sekretarijata za imovinske i pravne poslove da donese rešenje o eksproprijaciji poslovne zgrade od 5.800 kvadratnih metara u Bulevaru vojvode Mišića 12, gde je salon nameštaja “Houm plus”, tri njegove pomoćne zgrade od kojih je jedna izgrađena bez dozvole, placa od 49 ari i još jedne zgrade.\n“Nekoliko meseci ranije, u februaru prošle godine, kada je Ministarstvo finansija obezbedilo novac za otkup imovine i zemljišta Eurosalon ril estejt nije bio vlasnik te celokupne imovine, već je na neku imao samo pravo korišćenja jer su bile u vlasništvu države Srbije”, piše NIN.\nIstiče da je tada država “galantno omogućila vlasnicima Eurosalona da pravo korišćenja parcele od 49 ari pretvori u pravo svojine jer je nadležni sektor za građevinsko zemljište gradskog Sekretarijata za imovinske i pravne poslove 31. maja doneo rešenje kojim pravo korišćenja pretvara u pravo svojine, pa je ispalo da je država prvo ustupila zemljište na korišćenje, a potom otkupila”.\nFirmu Houm plus bračni par Stojaković kupio je, piše nedeljnik, u januaru 2017. godine, godinu i po dana pre nego što će je država eksproprisati, a do tada se vodila na dve kiparske firme, Blesington holding limited i Stretford servis limited koja i danas ima 15 odsto vlasništva u Houm plusu, dok se ostatak vodi na firmu Eurosalon ritejl Branislava i Lubice Stojaković, a sediše tih firmi je na Andrićevom vencu, pored predsedništva Srbije.\n“Pre nego što je poklonila imovinu Eurosalon ril estejtu država je Beogradu na vodi poklonila ili obećala i prostor Fabrike hartije Milan Vapa – Jugošped, glavnu železničku stanicu, prodajni salon Simpa, zgradu Pošte u Savskoj ulici, zgradu Geozavoda, hotel Bristol i 16 objekta u Savamali”, navodi NIN.\nbeograd na vodi/budžet/eksproprijacija/nedeljnik/NIN/zemljiste\nEBRD: U 2018. dodatnih 395 miliona evra uloženo u Srbiji


Brnabić: Najgori dan od početka epidemije, nakritičnije u Beogradu, slede Šabac, Kragujevac, Novi Pazar… | Ritam Grada - vesti Kragujevac\nPredsednica Vlade Republike Srbije Ana Brnabić izjavila je da je danas najgori dan od početka borbe protiv COVID-19, preciziravši da je u poslednja 24 časa u Srbiji od koronavirusa preminulo 18 osoba.\nBrnabić je na vanrednoj konferenciji za novinare navela podatak da je od 8.646 testiranih u poslednja 24 časa na koronavirus pozitivno 386 osoba, kao i da je 130 pacijenata na respiratoru.\nPrema njenim rečima, situacija je i dalje najkritičnija u Beogradu, a zatim slede Šabac, Кragujevac i Novi Pazar.\nPremijerka je ukazala na to da se dramatično pogoršanje situacije primećuje u celom regionu, ali i u svetu, i da, ako ovako nastavimo, brzo stižemo brojke zabeležene tokom vrhunca epidemije koronavirusa.\nBrnabić je upozorila na to da se u nekim brojkama približavamo najgorim parametrima koje smo imali u aprilu.\nNajgori dan od početka borbe protiv koronavirusa što se tiče osoba na respiratorima je bio 12. april, kada samo imali 146 pacijenata, a po broju novozaraženih 16. april, sa 445 novoobolelih, precizirala je ona.\nBrnabić je ponovila da je ovo dramatično pogoršanje situacije koje je prisutno u celom regionu, ali i širom zemaljske kugle.\nOna je saopštila da je u Hrvatskoj zabeleženo 116 novozaraženih, u BiH 310, u Crnoj Gori 59, uz ocenu da to pokazuje da svi zajedno moramo da se uključimo u borbu svim snagama, koje su pokazane u martu i aprilu.\nUkoliko situacija ne bude bolja, nećemo prezati od bilo kakvih restriktivnih, pa i najrestriktivnijih mera da bismo sačuvali zdravlje i živote ljudi, poručila je premijerka.\nJasno je da tako ne može da se živi na duže staze i nadamo se da će svi poštovati mere koje nije doneo samo Кrizni štab, već i Svetska zdravstvena organizacija, a to je nošenje maske, držanje rastojanja od najmanje metar i po i pranje ruku, naglasila je premijerka.


Kako da se bolje koncentrišeš i upravljaš vremenom - WANNABE MAGAZINE\nKako da se bolje koncentrišeš i upravljaš vremenom\nVeliki deo vremena određenog za neki rad, provedemo neproduktivno – nedostaje nam koncentracija, nemamo volje i pokušavamo da se nateramo da nešto uradimo. A onda, kad počnemo da radimo i kad se u to zaista unesemo, posao završimo za mnogo kraće vreme, nego što smo očekivali, ili odredili. Zapravo, za 20 posto vremena produktivnog rada, obično obavimo 80 posto posla i to je poznato kao Paretov princip, koji možemo da upotrebimo da bismo bolje upravljali svojim vremenom. U suštini, to znači da je manje produktivnog rada učinkovitije i bolje nego više neproduktivnog i da treba da naučimo da radimo manje, ali pametnije. Da bismo bili maksimalno produktivni i za kraće vreme obavili više posla, potreban nam je fokus, koncentracija, sabranost.\nStručnjaci predlažu kako da se bolje organizujemo, da upravljamo svojim vremenom i postignemo fokus:\nZapišite svoje ciljeve i to na nedeljnom, mesečnom i godišnjem nivou. Kad zapišemo na papiru ono što smo namerili da ostvarimo, to pomaže u održavanju fokusa.\nPotrebno je da uvedete naviku kreiranje okvirnog plana za sve što želite da postignete tokom godine (pošto smo na početku godine, ovo je idealan trenutak da počnete) i da rasporedite po mesecima korake realizacije. Za nedeljni plan odredite jedan dan u nedelji (ako ne želite da to bude nedelja i ponedeljak je dobar) i zatim svakog dana proveravajte svoj nedeljni plan i pokušajte da ga ispunite.\nU cilju uštede vremena, odnosno, produktivnosti, odredite u kom delu dana ste najdelotvorniji i u to vreme obavljajte najteže i najzahtevnije zadatke. Ako vam spoljašnji zvuci smetaju da se usredsredite, stavite slušalice i pustite muziku, ili koristite čepiće za uši, ako vas i muzika ometa. Radite fokusirano dvadesetak minuta, napravite malu pauzu, nastavite. Vežbajte, dok ne budete mogli da održavate punu pažnju četrdesetak minuta.


Fudbalski savez Srbije - provokacija koju je uputila Priština, postoji dokaz FIFA za utakmicu Srbija - Portugalija\nPucanj u prazno iz Prištine – Srbija ima važan dokaz\nFudbalski savez Srbije neće reagovati na navodni zahtev Fudbalskog saveza samoproglašene države Kosovo da srpski tim bude kažnjen zbog isticanja srpskih simbola... 16.11.2021, Sputnik Srbija\nMeč je odigran u nedelju, Srbija je slavila sa 2:1 i plasirala se na Svetsko prvenstvo, a u utorak se pojavilo saopštenje u kom je Fudbalski savez lažne države najavio žalbu UEFA na ponašanje srpskih fudbalera.Oni su posle utakmice pozirali sa podignuta tri prsta i uz majice sa mapom Srbije i natpisom „Veseli se srpski rode“.Sport klub prenosi reakciju iz FSS.Kako se navodi, nema razloga da saopštenje FS takozvanog Kosova potre aktuelni trenutak za uživanje fudbalu naklonjene javnosti.O utakmici Srbije i Portugalije, te celokupnom utisku o reprezentaciji Srbije, u specijalnoj emisiji Miljanov korner govorio je legendarni fudbaler Rade Bogdanović.\nFudbalski savez Srbije neće reagovati na navodni zahtev Fudbalskog saveza samoproglašene države Kosovo da srpski tim bude kažnjen zbog isticanja srpskih simbola u Lisabonu posle utakmice sa Portugalijom.\nMeč je odigran u nedelju, Srbija je slavila sa 2:1 i plasirala se na Svetsko prvenstvo, a u utorak se pojavilo saopštenje u kom je Fudbalski savez lažne države najavio žalbu UEFA na ponašanje srpskih fudbalera.\n16 Novembar, 14:32\nOni su posle utakmice pozirali sa podignuta tri prsta i uz majice sa mapom Srbije i natpisom „Veseli se srpski rode“.\nSport klub prenosi reakciju iz FSS.\n„Sa Terazija 35 neće ni biti konkretne reakcije posle najave iz glavnog grada južne srpske pokrajine. Smatrajući da je reč o klasičnoj demagoškoj priči, za lokalnu upotrebu, iz vrha FSS dobili smo najavu da neće biti nikakve priče, niti odgovora, na veštački nametnutu temu iz Prištine. Na drugoj strani, nema ni bojazni da bi FSS eventualno mogao da se nađe na udaru FIFA. Iz jednostavnog razloga – zvaničnici susreta u Lisabonu nisu primetili nijedan sporan detalj na utakmici. Izveštaji delegata ne pominju dotični trenutak, što je još jedan dokaz u prilog priči da hibridna tema pripada klasičnoj provokaciji, bez potrebe za odgovorom“, navodi Sport klub.\nKako se navodi, nema razloga da saopštenje FS takozvanog Kosova potre aktuelni trenutak za uživanje fudbalu naklonjene javnosti.\nO utakmici Srbije i Portugalije, te celokupnom utisku o reprezentaciji Srbije, u specijalnoj emisiji Miljanov korner govorio je legendarni fudbaler Rade Bogdanović.


Mleko pod stalnom kontrolom, po srpskom standardu – RTV SUNCE Arandjelovac\nHome » Srbija » Mleko pod stalnom kontrolom, po srpskom standardu\nSvi proizvođači mleka moraće dva puta mesečno da testiraju svoje proizvode u Nacionalnoj laboratoriji za kontrolu mleka. Nivo aflatoksina ostaje “srpski”, pet puta veći od onog u EU.\nMleko će u Srbiji imati kontinuiranu kontrolu a analize će biti besplatne, dok će svaki proizvođač dobiti smernice šta da preduzme ukoliko “postoje odstupanja u kvalitetu proizvoda od evropskih standarda”, reka je premijerka Ana Brnabić nakon obilaska Direkcija za nacionalne referentne laboratorije.\n“To što Srbija sada ima akreditovanu Nacionalnu laboratoriju za građane znači veću bezbednost i bolji kvalitet hrane, a za proizvođače standardizaciju kvaliteta proizvoda i fer tržište”, rekla je Brnabić.\n“Doneli smo i nove pravilnike za meso, jaja…pomažemo proizvođačima da izađu na druga tržišta”, naglasio je Nedimović.\nUpitan da li je Srbija uskladila sa evropskim standardima vrednosti aflatoksina u mleku on je rekao da naša zemlja “teži ka tome”, ali da je i dalje dozvoljeni nivo aflatoksina u Srbiji 0,25 mikrograma po kilogramu, dok je u zemljama EU 0,05 mikrograma.\n“Srbija izvozi mleko u zemlje u okruženju i standardi su usklađeni sa njihovom regulativom. Nemamo velike količine mleka da bi mogli da izvozimo u EU”, rekao je Nedimović i podsetio da je dozvoljeni nivo aflatoksina za SAD 0,5 mikrograma po kilogramu.\n“Srbija zaslužuje da ima najbolje standarde po pitanju kvaliteta hrane, a ovaj centar predstavlja dodatno ohrabrenje u procesu pristupanja Srbije EU”, rekao je Fabrici.\nMinistarka za evropske intergracije Jadranka Joksimović rekla je da je projekat, započet 2010.godine finansiranjem iz pretpristupnih fondova EU, bio “pred kolapsom” zbog “nenamenskog trošenja novca i neodgovornog ponašanja prethodnih vlada do 2012.godine.\n“Uspeli smo da od 2014.godine “otkočimo” taj projekat znatnim izdvajanjem budžetskih sredstava da se ono što je potrošeno nadoknadi i da EU nastavi da finansira projekat u segentima kao što su laboratorijska oprema”, rekla je Joksimović.\nReferentna laboratorija za mleko, u međuvremenu, “otvarana” nekoliko puta, a počela je stvarno da radi u decembru prošle godine.\nSrbija i dalje, 2019. godine, nema potpuno funkcionalnu nacionalnu referentnu laboratoriju. “Nacionalna referentna laboratorija za bezbednost hrane, hrane za životinje i ispitivanje kvaliteta mleka” dobila je akreditaciju samo za mleko, i to tek sredinom decembra 2018. godine, dok se za ostatak i dalje čeka da se steknu, pre svega kadrovski, uslovi.\nPrevious: Ko će od demokrata na crtu Trampu 2020?\nNext: Taksista prijavio da je našao leš mladića, pa uhapšen


Zakazana prva proba državne mature | NSU\nNaslovna Srbija Zakazana prva proba državne mature\nZakazana prva proba državne mature\nPrvo pilotiranje državne mature, koja bi trebalo da bude uvedena od 2022. godine i da zameni prijemni ispit na fakultetima, biće sprovedeno u 101. školi u Srbiji od 20. oktobra.\n– Državna matura treba značajno da unapredi kvalitet obrazovanja, pre svega u srednjoškolskom i visokom obrazovanju. Prvo pilotiranje zakazano je krajem oktobra, očekujem posle 20. oktobra da će se pristupiti prvom pilotu – kaže za Tanjug savetnica ministra prosvete Gordana Kosanović.\nZa kraj maja naredne godine je planirano drugo pilotiranje državne mature i tada će biti uključene sve škole, a testiraće se i sve procedure koje bi trebalo da budu identične onima koje će se sprovoditi na samoj maturi.\nU okviru državne mature u gimnazijama se polaže opšta matura – dva obavezna predmeta (srpski jezik, matematika) i jedan sa liste opšteobrazovnih predmeta.


Dan online - Drustvo: Treslo na granici sa BiH - 2019-07-22\nDrustvo ZEMLJOTRES SE OSJETIO U BOSNI I CRNOJ GORI\nZemljotres u pograničnom dijelu sa BiH Treslo na granici sa BiH\nZemljotres jačine 4,1 stepena po Rihterovoj skali pogodio je pogranično područje Bosne i Hercegovine i Crne Gore. Evropski mediteranski seizmološki centar (EMSC) objavio je da je zemljotres zabiljižen u 11.07 sati po lokalnom vremenu.\nPotres je registrovan na dubini od dva kilometra, šest kilometara južno od Čajniča na istočnoj granici BiH.\nIz EMSC-a navode da je to drugi zemljotres koji se osjetio u BiH u periodu od tri sata. Prvi je registrovan nešto iza devet sati na području Mramora, između Srebrenika i Tuzle.


RTCG - Radio Televizija Crne Gore - Nacionalni javni servis :: Rukomet :: Glavni grad će podržati razvoj RK Budućnost\n[ PG Biro ]\n03. 08. 2021. 16:50 >> 16:50 0\nGlavni grad će podržati razvoj RK Budućnost\nGradonačelnik Podgorice Ivan Vuković, sa saradnicima, sastao se danas sa predstavnicima muškog Rukometnog kluba “Budućnost”, koji je u prethodnoj sezoni izborio plasman u Prvu rukometnu ligu Crne Gore. Gradonačelnik Vuković tom prilikom istakao da Glavni grad ima poseban odnos prema sportu kao jednom od simbola Podgorice, te da je vrlo ponosan na ono je u tom dijelu učinjeno tokom prethodnog perioda.\nSastanak je organizovan u cilju predstavljanja kluba, razmatranja značajnije podrške ovom sportskom kolektivu, te planiranja budućih zajedničkih koraka u pravcu preuzimanja kluba ukoliko se stvore neophodne formalno-pravne pretpostavke za to.\n“Glavni grad bi već naredne godine preuzeo obavezu finansiranja muškog Rukometnog kluba ”Budućnost" na sličan način na koji je to prethodno učinjeno sa odbojkaškim klubom. Želimo da sačuvamo tu lijepu tradiciju i stvorimo uslove da što je moguće veći broj djece trenira rukomet i u Podgorici.", kazao je Vuković i dodao da bi realizacija ove inicijative u značajnoj mjeri obogatila sportsku porodicu Budućnosti.\nVeselin Miško Kruščić, pomoćni trener, ispred muškog RK “Budućnost”, zahvalio je predstvanicima Glavnog grada na gostoprimstvu i istakao da je siguran da će ova ekipa biti ponos Podgorice.\n“Glavni grad je iskazao spremnost da, u mjeri mogućeg, pomogne našu rukomentnu ekipu, na čemu smo izuzetno zahvalni. Vrlo sam zadovoljan razgovorom i predstavljenim planom." kazao je Kruščić i dodao da je uvjeren da će opravdati ukazano povjerenje.\nHumanitarna akcija rukometaša Budućnosti\n06. 11. 2021. 0\nJablan: Cilj opstanak, bićemo sve bolji\nĆorović pojačala Budućnost


Zemljotres od 4,2 Rihtera u Atini\nIzvor: Radio 021, 28.Jul.2019, 21:11\nZemljotres magnitude 4,2 pogodio je oblast nedaleko od Atine, a seizmolozi navode da je on nastao zbog znatno jačeg potresa u Grčkoj pre više od nedelju dana.\nAtinski institut za geodinamiku saopštio je da je današnji zemljotres bio u 19.09 po lokalnom vremenu i da je epicentar bio 21 kilometar severozapadno od glavnog grada Grčke >> Pročitaj celu vest na sajtu Radio 021 << .\nZemljotres se osetio širom Atine, a za sada nema izveštaja o eventualnoj šteti.\nDirektor instituta Akis Celentis rekao je agenciji ANA-MPA da je današnji potres posledica zemljotresa magnitude 5,1 od 19. jula i da nema razloga za zabrinutost.\nGrčko tle je podložno zemljotresima, a potresi magnitude 4,0 česta su pojava.\nManji zemljotres pogodio oblast nedaleko od Atine\nZemljotres magnitude 4,2 pogodio je oblast nedaleko od Atine, a seizmolozi navode da je on nastao zbog znatno jačeg potresa u Grčkoj pre više od nedelju dana. Članak Manji zemljotres pogodio oblast nedaleko od Atine se pojavljuje prvo na Dnevni list Danas.


Jevrejima vraćena kuća "Kod belog lava" | Novosti.rs\nJevrejima vraćena kuća Kod belog lava\n22. 10. 2016. u 08:00\nAgencija za restituciju odlučila o najstarijem zdanju na sprat u Novom Sadu, Pravobranilaštvo se žalilo na odluku. U srcu grada, od 1720. preživela mnoga bombardovanja\nU zdanju na uglu Dunavske i Zmaj Jovine živeli su mitropolit Stratimirović i Lazar Dunđerski\nKUĆA "Kod belog lava", najstarija spratnica u Novom Sadu, a verovatno i u celoj Vojvodini, iz 1720. godine, u samom srcu grada, prvostepenim rešenjem Agencije za restituciju vraćena je starim vlasnicima. Reč je o naslednicima predratnih Jevreja Samuila Kertesa, Kornela Franka i Lea Hiršenhauzera. Iako su ove porodice skoro cele pobijene u Holokaustu, Pravobranilaštvo je uložilo žalbu na odluku o povraćaju, što u Agenciji ocenjuju kao vrhunsku sramotu.\n- To je jedna od najstarijih kuća koju je Agencija vratila, pored Amir-aginog hana, u Novom Pazaru, sazidanog krajem 17. veka - objašnjava direktor Agencije za restituciju Strahinja Sekulić, koji je ogorčen žalbom Pravobranilaštva.\n- Radeći rešenje o povraćaju, saznali smo mnogo zanimljivih stvari, između ostalog i to da je jedan od vlasnika kuće bila porodica mitropolita Stratimirovića. Istorija te kuće je istorija Srba i Jevreja u Vojvodini. Nažalost, kada čovek uradi nešto dobro, uvek se neko potrudi da to okrnji, a u konkretnom slučaju da okrnji i ugled Srbije. I to se najčešće radi zbog zaštite privatnih interesa - kaže Sekulić.\nPrvi vlasnik kuće na uglu Dunavske i Zmaj Jovine ulice bio je sapundžija Stojan Maslak, objašnjava advokat Nikola Božić, zastupnik porodice Frank. On je i dao, u skladu sa onovremenim običajima, kući ime "Kod belog lava". Od njega je kuću kupio Emanuel Janković, knjižar i štampar, koji je 1790. otvorio prvu štampariju u gradu.\n- U posed kuće 1876. dolazi porodica karlovačkog mitropolita Stefana Stratimirovića, iz Kulpina, a 1910. kupuje je veleposednik i veletrgovac Lazar Dunđerski. On je bio njen vlasnik do 1940. godine, kada su je otkupili Samuilo Kertes, direktor banke, Kornal Frank, njegov zet, industrijalac, i Hiršenhauzer, trgovac - objašnjava Božić.\nOvo je jedno od retkih zdanja koje je preživelo mađarsko bombardovanje s Petrovaradina, u vreme revolucije 1849, a doskoro je u fasadi stajalo neaktivirano topovsko đule.\nIza tri jevrejske porodice ostalo je samo šestoro naslednika koji su, pored ove kuće, u restituciji prvostepenom odlukom dobili još dve u nizu. Božić ocenjuje da ne postoji nijedan zakonski razlog za žalbu koju je uložilo Pravobranilaštvo:\n- Porodica Frank je skoro cela nastradala u novosadskoj "Raciji" 1942. godine, pa zato još više čudi da danas taj mali broj preostalih naslednika ima problem baš s Pravobranilaštvom.\nPravobranilastvo se uopste ne bavi time, samo potpisuje zalbu koju joj sroci korisnik prostpora, JP "Poslovni prostor" uglavnom..... Ministarstvo finansija (drugostepeni organ) je zatrpan zalbama i ne stize da resi predmete u zakonkom roku od 90 dana. Na svaku resenej Agencije se zale, a cilj zalbe je da se korisnik sto kasnije rastane sa otetom imovinom i sto duze ubira zakupe.... Voleo bih da se objavi procenat uvazenih zalbi pravobranilastva, nisam siguran da je veci od 2%....\nKažu ima samo 6 naslednika, i moj suprug je od porodice Frank , baba je devojafki bila Frank i kad je tražio po arhivsma sve što je pokišao je bilo da ne postoje dokumenta


Božidar Mitrović protiv nedeljnika NIN - Savet za štampu\nBožidar Mitrović protiv nedeljnika NIN\nNa osnovu člana 24. Statuta Saveta za štampu i članova 10. i 11. Poslovnika o radu Komisije za žalbe, Komisija za žalbe Saveta za štampu u sastavu: Tamara Skrozza, Božo Prelević, Liljana Smajlović, Petar Jeremić, Predrag Azdejković, Stojan Marković i Aleksandar Đivuljskij na sednici održanoj 29.11. 2012. godine, jednoglasno donosi\nda tekstom „KOLO-fornija, stara srpska zemlja“, objavljenim u štampanom izdanju lista 11.10.2012. godine, nedeljnik NIN nije prekršio odredbe Kodeksa novinara Srbije.\nKomisiji je žalbu podneo dr Božidar Mitrović, predsednik Organizacionog odbora Međunarodne naučne konferencije „Na izvorištu kulture i nauke“, tvrdeći da je NIN objavljivanjem teksta kolumniste lista Milete Prodanovića, prekršio više tačaka Kodeksa novinara Srbije iz odeljaka: Istinitost izveštavanja, Nezavisnost od pritisaka i Odgovornost novinara.\nPodnosilac žalbe je naveo da su list, njegov glavni urednik i autor teksta (eseja), „izveštavajući sa izložbe Neprekidnost umetnosti Lepoenskog vira i Vinče“, ponovo istupili protiv konferencije „Na izvorištu kulture i nauke“ „očigledno naručenim člankom“ koji potpisuje „suprug direktorke Muzeja grada Beograda Mileta Prodanović“. Sporni tekst, u kojem po mišljenju ponosioca žalbe, nema nikakvih elemenata naučnosti da bi se mogao smatrati esejom, predstavlja nepotpuni prikaz „okolnosti koje nisu mogle biti nepoznate Prodanoviću, s obzirom da je suprug direktorke“.\nNIN nije odogovorio na navode podosioca žalbe, a članovi Komisije za žalbe su ocenili da iznošenjem svog mišljenja o naučnim dometima izložbe „Neprekidnost umetnosti Lepenskog vira i Vinče“ autor teksta nije nije povredio obavezu istinitog izveštavanja. Objavljeni tekst nije izveštaj sa događaja, već autorov lični stav o izložbi. Kako je i samom opremom teksta jasno naznačeno da nije reč o izveštaju, već o eseju, ispoštovana je odredba Kodeksa novinara Srbije da se mora napraviti jasna razlika između činjenica koje se prenose i komentara, koji dozvoljavaju autoru da slobodno iznosi svoje stavove. Komisiji takođe nisu pruženi nikakvi dokazi da je autor teksta bio prisiljen ili izložen bilo kakvim pritiscima da objavi ovakav tekst, pa je Komisija jednoglasno zaključila da Kodeks novinara nije prekršen ni po ovom osnovu.\nBeograd, 29.11.2012. Predsedavajuća Komisiji


Životne priče univerzitetskih profesorki – Bookvar\nGovoreći o inicijativama, novim idejama, o uvođenju novih studijskih programa, poput žurnalistike i rodnih studija, šefica jednog takvog odseka zapaža da je “opšte mesto u akademskoj zajednici da kada žene nešto pokrenu i to se pokaže ispravno i funkcionalno, onda se muški lobi pobrine da joj to oduzme i sebi pripiše”.\nKroz mnoštvo detalja iz detinjstva i porodičnog okrilja, o školovanju, zaposlenju i napredovanju u karijeri, ova knjiga osvetljava sa koliko su posvećenosti i istrajnosti nastojale profesorke da premoste neminovne prepreke, i ostvare svoje, nimalo skromne, zamisli. “Svoje ostale planove i projekte uspela sam da ostvarim uz neverovatne i meni neshvatljive otpore mnogih merodavnih. Samo svojoj upornosti i istrajavanju, ostajući verna svojim najčistijim namerama da studije germanistike i obrazovanje budućih nastavnika osavremenim, kao i da stvorim naučni kadar, mogu da zahvalim što je ponešto od zamišljenog i ostvareno. Tu je zaista došla do izražaja moja osobenost koju je moj muž u šali nazivao pasivna upornost”.\nVrlina koja povezuje ove naučnice, veoma različitih, ali jednako bogatih životnih iskustava, jeste predanost poslu. A predanost je, kako jednostavno i tačno opisuje jedna od dekanica, “kad odeš na posao, radiš, pa dođeš kući i nastaviš da radiš, uveče pročitaš neko lepo štivo i još malo radiš, pa legneš i probudi te neka dilema vezana za ono na čemu radiš, a koju nisi uspela da razrešiš. Ne zaključam pamet niti interesovanje za problem na kome radim kada izađem u dva sata s posla”.\nRatovi i politički prevrati na našim prostorima svima su nam doneli teškoće i neizvesnosti, ali su žene podnele najveći teret preživljavanja porodica u vreme krize. Feministkinje su tada pisale, kako podseća jedna od profesorki, da je kriza kod nas, kao i u drugim postsocijalističkim društvima, bila rodno determinisana. Devedesetih godina “bili smo izolovani i nismo imali kontakte sa kolegama iz inostranstva, nismo dobijali časopise, nismo odlazili u inostranstvo na konferencije, nismo imali novac za istraživanja i mnoge druge stvari koje su sastavni deo akademskog rada i statusa. To sam vreme doživela pre svega kao profesionalnu stagnaciju i borbu za elementarno preživljavanje”.\nČITAJTE Jovica Aćin: Šetnja s Kafkom u dva koraka\nAutorka: Marjana Stevanović


Košarac i Grujičić o aktuelnim političkim i ekonomskim temama\nMinistar vanjske trgovine i ekonomskih odnosa BiH Staša Košarac primio je danas u Sarajevu načelnika Opštine Srebrenica Mladena Grujičića s kojim je razgovarao o aktuelnim ekonomskim i političkim temama.\nNosioci lokalne vlasti iz reda srpskog naroda u Srebrenici obilježili 9.januar\nPolaganjem vijenca u spomen sobi u Srebrenici nosioci lokalne vlasti iz reda srpskog naroda obilježili su Dan Republike Srpske. Nakon polaganja cvijeća, medijima se obratio načelnik Opštine Srebrenica, Mladen Grujičić i rekao da su danas Srbi na skroman način obilježili 29.rođendan Republike Srpske.\n- Nastavit ćemo da svake godine obilježavamo ovaj dan kada je stvorena sloboda Srpskom narodu, kada je stvorena Republika u kojoj su Srbi našli svoju slobodu, a onda svi koji žive u Republici Srpskoj trebaju tako da se osjećaju. Mi iz Srebrenice znamo kako je imati na vlasti nekoga ko ne voli Republiku Srpsku, ko ne poštuje institucije Republike Srpske i ko ne voli srpski narod. Iz tog razloga moramo da pošaljemo poruku srpskom narodu da moraju da čuvaju Republiku Srpsku svim pravnim sredstvima. Nažalost, Republika Srpska stvorena je ratom, ali mi je moramo braniti mirom i ekonomskim osnaživanjem. Želim da čestitam svim Srbima i svim građanima Republike Srpske 9.januar Dan Republike Srpske. – kazao je Grujičić.\nAmbasador Velike Britanije u BiH posjetio Prevent Components u Srebrenici\nDelegacija Ambasade Ujedinjenog kraljevstva Velike Britanije i Sjeverne Irske u BiH, na čelu s ambasadorom Nj.E. Matthew Fieldom posjetila je danas proizvodne pogone Prevent Components u Srebrenici, gdje su se upoznali sa poslovanjem Prevent Grupacije, razvojnim planovima, te dinamičnom saradnjom sa kompanijama na tržištu Velike Britanije. Ambasador je obišao i proizvodne pogone u kojima nastaju komponente za ikonu britanskog automobilizma Aston Martin te kultni Landrover.


Odbrana prvog rada na regionalnim master studijama na engleskom jeziku - Vesti\nU sredu, 29.06.2011., sa početkom u 10 časova, u svečanoj sali Rektorata Novosadskog univerziteta, održana je odbrana prvog rada na regionalnim master studijama na engleskom jeziku, u okviru UNESCO katedre za studije preduzetništva. Kandidatkinja Sanja Čabarkapa iz Podgorice branila je rad pod naslovom "The Process of starting a high-tech business enterprise with example from Western Balkans".\nKomisiju na odbrani su činili: Prof. dr Miroslav Vesković, predsednik, Prof. dr Vojin Šenk, mentor i Doc dr Jelena Borocki, član. Kolika je važno preduzetništvo i inovativnost za Novosadski univerzitet, govori i činjenica da je predsednik komisije na odbrani bio Rektor Novosadskog univerziteta.\nBesplatni trening u organizaciji UNESCO katedre: "Formulisanje strategije za inovativno poslovanje"


Šta eksternom revizoru znači "interni kolega" - Nexia Star\nKorišćenje rezultatima rada internih revizora\nMnogi poslovni entiteti koji imaju zakonsku obavezu revizije finansijskih izveštaja poseduju u svojoj organizacionoj strukturi funkciju interne revizije, dok neki uspostavljaju funkciju interne revizije kao deo interne kontrole i upravljanja. Interna revizija svakodnevno pomaže u efektivnom poslovanju kompanije, a njena značajna odgovornost je i obavljanje nadzora nad funkcionisanjem internih kontrola.\nVećina angažmana interne revizije (za razliku od eksterne) fokusirana je na nefinansijske procese. Informacije o rizicima koje prikuplja eksterni revizor tipično su ograničene na oblast finansijskog izveštavanja (što je i područje preklapanja ciljeva eksterne i interne revizije), dok interna revizija pruža višem rukovodstvu i upravljačkom telu uvid u način na koji se vrši upravljanje i nadzor nad strateškim i poslovnim rizicima, kao i nad rizicima usklađenosti poslovanja entiteta sa zakonskom regulativom.\nMi, kao eksterni revizori, pri reviziji finansijskih izveštaja, radi veće efikasnosti svog rada i smanjenja revizorskog rizika, moramo da budemo u mogućnosti da koristimo rezultate rada internog revizora, a što uključuje i godišnji izveštaj funkcije interne revizije (regulisano Međunarodnim standardom revizije ISA 610). U tim slučajevima, razmatramo i koristimo nalaze interne revizije kao input za svoj rad, gde primenjujemo profesionalno prosuđivanje prilikom odlučivanja da li rad interne revizije može da se koristi, kao i na koji način i u kom obimu je to moguće u datim okolnostima.\nMoram da napomenem da je bitna prethodnica uspešnog angažmana eksternog revizora, upoznavanje sa funkcionisanjem internih kontrola entiteta. Procedure koje obavljamo kada se upoznajemo sa internom kontrolom entiteta obuhvataju razmatranje rezultata primene procedura koje su interni revizori obavili prilikom pregleda, ocenjivanja i praćenja kontrola, kako bi obezbedili informacije o tome da li kontrole funkcionišu. Nakon inicijalnog upoznavanja sa funkcionisanjem istih, razmatramo funkcije i aktivnosti interne revizije koje su relevantne za “našu” reviziju finansijskih izveštaja, a to su one koje obezbeđuju dokaze o efikasnosti kontrola, ili one koje obezbeđuju direktne dokaze o mogućim materijalno pogrešnim iskazima.\nTakođe, očekujemo od klijenta, odnosno funkcije interne revizije da nam, ukoliko je neophodno, pruže i direktnu pomoć tokom našeg angažmana. Samim pružanjem direktne pomoći, mi nadgledamo i obavljamo pregled rezultata rada koji obavljaju interni revizori, do nivoa koji je odgovarajući za date okolnosti (regulisano Međunarodnim standardom revizije ISA 220).\nPrimenom tih procedura, kao ekterni revizori, uveravamo se da li su interni revizori obezbedili dovoljno odgovarajućih revizijskih dokaza za donošenje zaključaka na osnovu svog rada. Pored toga, informišemo interne revizore o njihovim odgovornostima i procedurama koje treba da obave, kao i o svim značajnim računovodstvenim i revizijskim problemima koji su utvrđeni u toku revizije, a koji su bili značajni za nas.\nBitna činjenica je da procenjujemo status funkcije interne revizije u entitetu, kvalitet i efikasnost rada internih revizora, da li ona primenjuje sistematičan i disciplinovan pristup kao i da li relevantna poslovna politika i procedure podržavaju objektivnost internih revizora i nivo kompetentnosti interne revizije. Drugim rečima, procenjujemo da li su interni revizori izvršavali svoje zadatke bez pristrasnosti, sukoba interesa ili neprimerenog uticaja na profesionalno prosuđivanje, a takođe i da li poseduju adekvatna znanja i veštine, na nivou potrebnom da se njihova zaduženja sprovode revnosno i u skladu sa primenljivim profesionalnim standardima.\nU skladu sa Zakonom o privrednim društvima, član 451, javna akcionarska društva odnosno najmanje jedno lice nadležno za unutrašnji nadzor poslovanja je u obavezi da ispunjava uslove propisane za internog revizora.\nMi, kao eksterni revizori, smo se bezbroj puta susreli sa drugačijim slučajem u praksi. Sa slučajem da nismo imali nikakvu ili minimalnu saradnju odnosno korist od funkcije interne revizije u entitetu. Takođe, često je slučaj da kod iste postoji slučaj odsustva komunikacije sa rukovodstvom. To su bili entiteti sa lošim ili nepostojećim internim kontolama i internim kontrolama koje nisu bile uspostavljene na adekvatnom nivou. Sve pobrojano kod entiteta rezultira slabim nadzorom nad kontrolnim aktivnostima a samim tim i slabim i neadekvatnim upravljanjem rizicima.\nČesto u tim slučajevima, segregacija dužnosti unutar funkcije internih kontrola nije uspostavljena na adekvatnom nivou, na nivou na kome može da omogući postojanje svake potrebne funkcije koja će nezavisno i ažurno da sprovodi svoja zaduženja.\nDešavalo se da, kod entiteta odnosno njegovog rukovodstva, postoji odsustvo reakcije na spoznaje o slabostima internih kontrola, čak i ako smo u prethodnom angažmanu skrenuli pažnju na eventualne propuste i dali naše preporuke zarad adekvatnijeg i boljeg funkcionisanje internih kontrola koje su u primeni u konkretnom preduzeću.\nSlabost internih kontrola uvek predstavlja veliki problem za entitet. Nama, eksternim revizorima, slabe interne kontrole su uvek poziv na najvišu moguću pozornost, dok s druge strane, to se na nas takođe odražava nuždom da proširimo obim angažovanja, a što nas dalje vodi ka većem obimu utrošenog vremena prilikom vršenja revizije finansijskih izveštaja.\nFunkcija interne revizije je ključni element sistema upravljanja i kontrolnih aktivnosti entiteta, odnosno suštinski rečeno, bitan faktor efektivnog poslovanja istog. Ta funkcija, je od velikog značaja i iz razloga što određene procedure koje obavlja, mogu da obezbede direktne dokaze o materijalno značajnim pogrešnim iskazima.\nAli, svakako zbog čestih propusta i nedostataka u njenom funkcionisanju, entiteti trebaju da prilikom revizorskog angažmana obezbede adekvatan nivo interakcije odnosno saradnje između interne i eksterne revizije.\nSaradnja na pomenutoj relaciji kao mogućnost eksternim revizorima, nudi skretanje pažnje na eventualne propuste, što bi dovelo do eliminisanja udvostručavanja revizorskog rada, a rezultiralo bi i time, što je svakako i najznačajnije, obezbeđivanjem najvišeg nivoa minimiziranja rizika sa kojima se entitet suočava.\nNaša saradnja je takođe od značaja i upravljačkim organima društva, jer kao plod iste, rukovodstvo dobija sveobuhvatniji pogled na poslovanje, kontrole i rizike sa kojima se entitet suočava.\nZa kraj, iznosim bitnu činjenicu u vezi značaja funkcije interne revizije, gde uzimamo rezultate Izveštaja za 2016. godinu, koji je pripremila Asocijacija ovlašćenih istražitelja pronevera (Association of Certified Fraud Examiners – ACFE), a koji ukazuju na to da su odeljenja za internu reviziju u organizacijama, igrala važnu ulogu u otkrivanju pronevera, zloupotreba imovine i korupcije.\nSlučajevi prevare koje su otkrili interni revizori predstavljaju 16,5% nasuprot 3,8% koje su otkrili eksterni revizori za ukupan broj slučajeva otkrivenih u 2016. godini.\nMenadžer u reviziji


POZIV ZA ORGANIZACIJE ILI NEFORMALNE GRUPE DA SE PRIJAVE NA AKCIJE ČIŠĆENJA – BANJA LUKA, ZENICA, MOSTAR I NEUM. - Let's Do It Bosna i Hercegovina\nLet’s Do It BiH tim traži partnere za čišćenje!\nUkoliko ste organizacija ili neformalna grupa koja želi da organizuje i relizuje akcije čišćenja u Banja Luci, Zenici, Mostaru i Neumu, ovo je pravi poziv za vas!\nLet’s Do It tim u BiH će u junu organizovati četiri akcije čišćenja i to u Banja Luci, Zenici, Mostaru i Neumu. Ovim putem pozivamo sve zainteresirane pojedince, neformalne grupe ili organizacije civilnog društva da nam se pridruže u organizaciji i realizaciji akcija čišćenja. Let’s Do It tim će za sve gradove uz pomoć svojih partnera pripremiti neophodne alate za čišćenje, a od lokalne organizacije ili grupe se očekuje učešće u okupljanju volontera za čišćenje i koordinacija na terenu.\nUkoliko ste vi predstavnik takve organizacije ili grupe prijavite se popunjavanjem ove google forme: https://forms.gle/z3oHCpWnnuVPtnDV7\nKrajnji rok za prijavu je: 01.05.2022. godine.\nVeć je poznato da Bosna i Hercegovina ima velikih problema sa otpadom, divljim deponijama i odlaganjem smeća. Let’s Do It BiH već 12 godina radi na organizaciji akcija čišćenja širom BiH. Iza nas je uključenih skoro 200 000 volontera i uspjeli smo očistili preko 15 hiljada tona otpada. U čišćenju divljih odlagališta otpada svake godine učestvuju brojne organizacije, odgojno-obrazovne institucije, planinari, ronioci, te mnoge institucije i prijatelji akcije. Ovogodišnjim junskim akcjama čišćenja želimo očistiti našu zemlju od izvora do mora.


RTCG - Radio Televizija Crne Gore - Nacionalni javni servis :: Svijet :: "Vrijeme da migranti spakuju kofere"\nITALIJANSKI MINISTAR 02. 06. 2018. 22:30 >> 22:19 0\n"Vrijeme da migranti spakuju kofere"\nLideri populističkih stranaka koje su formirale novu italijansku vladu, Mateo Salvini i Luidji di Majo, najavili su danas da će raditi na protjerivanju migranata iz zemlje i na stvaranju novih radnih mjesta.\nGovoreći na skupu na sjeveru Italije, lider desničarske Lige Salvini, koji je novi ministar policije, upozorio je migrante da je "završeno sa slobodnom vožnjom" i da je "vrijeme da spakuju kofere", navodi Asošiejted pres.\nSalvini je ranije danas s novim premijerom Djuzepeom Konteom i ostalim članovima Vlade prisustvovao vojnoj paradi povodom Dana Republike u centru Rima, gdje su avioni u niskom letu ostavljali na nebu trag u bojama italijanske zastave.\nNovi ministar za rad i ekonomski razvoj Luidji di Majo, lider Pokreta pet zvezdica, rekao je posle parade da od danas počinje rad na stvaranju novih radnih mestaa.\nOvogodišnja proslava Dana Republike uslijedila je svega dan po okončanju tromjesečnog perioda političke neizvjesnosti u Italiji, formiranjem vlade populista i evroskeptika koja je zabrinula Evropu.


Potpisan ugovor o izgradnji 11 kuća | 058.ba\nSRNA - 05. маја 2014.\t058.ba\nROGATICA – U Rogatici je danas potpisan ugovor o izgradnji 11 kuća za interno raseljene Srbe na području ove opštine, a radove će sa 300.000 KM finansirati Ministarstvo za izbjegla i raseljena lica Republike Srpske.\nUgovor su potpisali načelnik opštine Rogatica Tomislav Puhalac, predstavnici resornog ministarstva i korisnici objekata.\nKuće, čija će izgradnja početi krajem maja, trebalo bi da budu završene do kraja septembra.\nViši stručni saradnik za poslove obnove i rekonstrukcije u opštini Rogatica Milenko Janković rekao je da će pet kuća biti izgrađeno u centru opštine, a ostale u selima Vražalice, Solakovići, Sudići, Bukrići i drugim na području ove opštine.\nOn je napomenuo da će vrijednost kuća biti između 20.000 KM i 30.000 KM, u zavisnosti od broja članova domaćinstva.\nIzvođača radova odrediće Ministarstvo za izbjegla i raseljena lica Republike Srpske.


Novi ciklus nagradne igre "Uzmi račun i pobedi – 2018" - YU ECO RTV\nNaslovna / Društvo / Novi ciklus nagradne igre „Uzmi račun i pobedi – 2018“\nGoran 1 фебруара, 2018\tDruštvo Napiši komentar 161 Pregledi\nZa novi ciklus nagradne igre „Uzmi račun i pobedi – 2018“ građani će od danas moći da počnu sa slanjem fiskalnih računa i slipova, a prvo izvlačenje nagrada biće u martu. Važiće ista pravila kao i u prethodnom ciklusu nagradne igre, a promena je što koverte za slanje računa više neće biti tipske, već će građani moći da šalju koverte u različitim formatima.\nKao i prethodni put, u koverti je potrebno da bude deset fiskalnih računa ili deset slipova, sa najmanjim iznosom po računu ili slipu od 100 dinara. Kada je u pitanju nagradni fond, biće dvostruko veći nego prethodni, kada je bio 135 miliona dinara, a igra će se odvijati u dva ciklusa, te će i duže trajati. Takođe, sada će direktni priređivač nagradne igre biti Vlada Srbije. Učesnici konferencije naveli su da su računi koji mogu „učestvovati“ u nagradnoj igri oni od prvog januara ove godine, da će poštarina biti besplatna, a kao i prethodnog puta u nagradnoj igri ne mogu da učestvuju maloletna lica.\nPremijerka Ana Brnabić je na predstavljanju igre „Uzmi račun i pobedi – 2018“ istakla da su prethodna i ova godine borbe protiv sive ekonomije i da je tokom prethodne godine napravljeno nekoliko značajnih koraka u toj oblasti.\nPrethodna Policija u Subotici uhapsila D. R. (1980) iz Bačke Topole osumnjičenog za razbojništvo\nSledeća Od 659 inspekcijskih nadzora zatečeno 325 zaposlenih na „crno“


13-11-2018 12:48 Zanimljivosti\nIrske vazduhoplovne vlasti istražuju navode o jarkom svetlu i NLO objektima viđenim u blizini jugozapadne obale Irske.\nSve je počelo u 6 i 47 ujutru u petak 9. novembra, kada je pilotkinja kompanije Britiš Ervejz pozvao kontrolu leta u Šenonu.\nHtela je da utvrdi da li se u ovoj oblasti održavaju vojne vežbe jer je videla nešto što se „veoma brzo kreće“.\nKontrolor leta je rekao da nema saznanja o vežbama.\nPilotkinja, na letu iz kanadskog grada Montreala do Londona, izjavila je da je videla „veoma jarko svetlo“ a da se objekat približio sa leve strane aviona pre nego što je „brzo odleteo ka severu.“\nRekla je da se pitala o čemu se radi, ali da joj nije delovalo kao da će se sudariti.\nJoš jedan pilot, ovog puta aviona kompanije Virdžin, pridružio se razgovoru i naveo da se možda radi o meteorima ili nekom drugom objektu koji je ponovo ušao u atmosferski prostor Zemlje.\nRekao je da je „više objekata pratilo istu putanju“ i da su bili veoma svetli.\nPilot je dodao da je video „dva jarka svetla“ sa desne strane koji su se ubrzano peli u visinu.\nKretali su se „astronomskom brzinom“ dva puta brže od brzine svetlosti.\n„Nakon izveštaja manjeg broja letelica u petak 9. novembra o neobičnoj vazdušnoj aktivnosti, te smo započeli istragu,“ saopštile su irske vazduhoplovne vlasti.\nŠokiraćete se kada vidite šta se krilo 200 miliona godina ispod Antarktika! Pročitajte OVDE sve o tome.\nNJujork Tajms je nedavno razotkrio izuzetan vojni incident - susret pilota F-18 s neobičnim objektom u obliku bombona. Indicent je uključivao radarsko praćenje NLO-a, elektroničko ometanje radara, vizualno viđenje objekta, sposobnost ledbenja, izuzetne manevre, ubrzanja te potencijalnu prisutnost neidenfiticiranog podvodnog objekta.


Kako radi pravi terenac – Ford Ranger WildTrak - BIGportal.ba\nNa najnovijem testu sajta Polovni automobili bio je aktuelni Ford Ranger u WildTrak nivou opreme.\nDok je osnovni Ranger ultimativna radna mašina, WildTrak predstavlja “međurešenje” za one ljude koji žele da privuku pažnju drugih učesnika u saobraćaju, bez želje za pravljenjem bilo kakvih kompromisa kada je u pitanju oprema automobila.\nIako kamionet, Ranger WildTrak ima i grejače kožnih sedišta, ali i sistem za održavanje u saobraćajnoj traci uz adaptivni tempomat.\nBudući da može “poneti” teret od preko 1,2 tone – jasno je da zadnje ogibljenje Rangera čine lisnate opruge, odnosno gibnjevi. Tako ogibljena vozila zapravo imaju bolje karakteristike u vožnji kada su makar malo opterećena, što ovde ne bi trebalo da bude problem, barem na radnom mestu – jer tovarni prostor ima dimenzije 1,56 x 1,54m.\nKako se vozi i šta sve može – pogledajte u najnovijem testu.


PREDAN SLUŽBENI ZAHTJEV\nRepublički zastupnik i predsjednik Lige socijaldemokrata Vojvodine (LSV) Nenad Čanak predao je na pisarnici Skupštine Srbije presudu Žalbenog vijeća Mehanizma za međunarodne kaznene sudove u Haagu koje je osudilo lidera radikala Vojislava Šešelja na deset godina zatvora i naveo da su time ispunjeni uvjeti da skupština konstatira prestanak Šešeljevog zastupničkog mandata, objavila je u subotu agencija Beta.\n"Budući da je predsjednik Odbora za administrativno-proračunska i mandatno-imunitetska pitanja Aleksandar Martinović izjavio da ne može oduzimati zastupnički mandat Vojislavu Šešelju na temelju pisanja medija o presudi u Haagu, kao i da nema namjeru da je sam traži, presudu sam tražio i dobio od naših kolega u Europskom parlamentu, zaduženih za Srbiju. U vezi s tim, očekujem da Odbor predloži parlamentu da se Vojislavu Šešelju konstatira prestanak mandata", naveo je Čanak.\nTraži se sazivanje hitne sjednice\nČanak je, kako prenosi Beta, objasnio da je tako dopunio zahtjev od 13. travnja, koji je uputio navedenom skupštinskom odboru, za sazivanje hitne sjednice na kojoj bi Skupštini Srbije bilo predloženo da konstatira prestanak mandata Šešelju.\n"Podsjećam da se u članu 88. stav 1. točka 3. Zakona o izboru narodnih zastupnika, kao jedan od razloga za prestanak mandata prije isteka vremena na koje je zastupnik izabran navodi pravomoćna sudska odluka kojom je zastupnik osuđen na kaznu zatvora bezuvjetno u trajanju od najmanje šest mjeseci. Smatramo da je taj slučaj nastupio i da mandat treba prepustiti sljedećem zastupniku na listi Srpske radikalne stranke", kazao je Čanak.\nČanak je naveo da je identičan tekst presude koji je on danas predao na skupštinskoj pisarnici objavl?en i na web stranici Mehanizma za međunarodne kaznene sudove Ujedinjenih naroda.\nŠarović je novinarima u parlamentu rekao da je Šešelj slobodan čovjek, i da se on za zastupnika kandidirao i izabran je poslije povratka iz Haaga,piše index.hr


Nedimović: Povećanje premije za mleko za 40 odsto, ko ima tri krave ispunjava uslove - JuGmedia\nCena mleka je u krizi, moramo učiniti iskorak i zato je Vlada Srbije donela odluku o povećanju premije sa sedam na deset dinara za svaki litar mleka, što je povećanje od 40 odsto, rekao je ministar poljoprivrede Branislav Nedimović. Tvrdi da uvoza mesa mesecima uopšte nema.\nCena mleka je u krizi, moramo napraviti iskorak. Vlada Srbije je, pre neki dan, donela odluku o povećanju cene premije za mleko sa sedam na deset dinara, to je povećanje od skoro 40 odsto i to za svaki litar mleka“, istakao je Nedimović.\n„Uopšte nema uvoza svinjskog mesa poslednjih nekoliko meseci, uopšte. Šta vi mislite, da bi cena mesa otišla sa 140 na 180 ili 190 dinara. U Karađorđevu je, pored Bačke Topole, cena 205 dinara“, kazao je Nedimović i naveo da je cena svinjskog mesa u EU 140-150 dinara.\n„Jesu cene hrane, prema izveštaju Svetske organizaju za hranu, skočile u čitavom svetu, kao posledica kovida, za 14 odsto. Srbija je agrarna zemlja, koja proizvodi hranu, nama skače izvoz, svi bilansi vezani za poljoprivredu u pogledu izvoza“, objašnjava ministar poljoprivrede.\n„Stalno radimo na navodnjavanju“\n„Nama su sorte kukuruza koje su posejane negde oko 1. aprila pretrpele najveću štetu, a one kasne sorte će očigledno proći dobro. To je zato što smo imali u julu dramatičan rast temperature, imali smo dva talasa, a nekada smo imali jedan ili nijedan talas sa visokim temperaturama“, ukazuje Nedamović.\n„Što se tiče klimatskih promena, stalno i stalno radimo na navodljavanju. U Svilajncu će ovih dana biti gotov jedan veliki prostor, preko 1.000 hektara. Bez komasacije, rektifikacije i navodnjava nema poljoprivrede u budućnosti, a u to najviše ulažemo“, navodi ministar Nedimović.\nKaže da rezultati za prvu polovinu godine pokazuju da je bio rast izvoza poljoprivrednih proizvoda i hrane za 14 odsto, u odnosu na prethodnu, rekordnu godinu.\n„Nama je referentna godina 2020, koja je bila rekordna. Mali problem će nam praviti kukuruz i cene kukuruza i soje vezane za proizvodnju mleka, ali je Vlada Republike Srbije u četvrtak donela odluku o povećanju premije za mleko za sedam na deset dinara. Od 15. oktobra počinje isplata za treći kvartal i ide svima isplata preko mlekara“, ističe Nedimović.\n„Seoski turizam procvetao“\n20.09.2021. u 13:09\nTo je 3 (tri) dinara…..\nI to opet samo oni koji prodju granicu u kolicini..


U toku specijalna operacija protiv Rusije - Sputnjik Srbija\n21:51 16.09.2016 (osveženo 22:02 16.09.2016) Preuzmite kraći link\nMeđu onima koji su se „proslavili“ saopštenjima o istrazi jeste internet zajednica „Belingket“, koja je potresla svet „senzacijom“, odnosno svedočanstvima o krivici Rusije.\nKao odgovor na to, u Rusiji se nedavno pojavila grupa volontera i blogera koja je ovih dana objavila svoj prvi izveštaj „Anti-Belingket: Falsifikovanje javnih izvora o MH17: dve godine kasnije“.\nIzveštaj „Belingketa“, objavljen 15. jula ove godine, sadrži mnoštvo poruka, tumačenja, fotografskih i video-dokaza koji, prema autorima, svedoče o krivici Rusije.\nRusi krivi jer su — Rusi\nČini se da je čitav logički sled „Belingketa“ izgrađen gotovo idealno, a zasnovan je na povezivanju rušenja aviona s raketnim sistemom „Buk“, koji se nalazio u Donbasu, a pripadao je Ministarstvu odbrane Rusije.\nČak i površna analiza niza ovakvih „dokaza“ govori o tome da su podaci vešto montirani i predstavljeni kao realni. Cilj je da se javno mnjenje pripremi za to da su upravo ruska strana, odnosno Rusija, njene oružane snage i ustanici Donbasa odgovorni za rušenje „boinga 777“ na nebu iznad Donbasa.\nAntiruska verzija trebalo bi, prema zamisli organizatora ove globalne provokacije, da bude dominantna u izveštaju istražne komisije, posvećenom padu „boinga 777“. Ništa drugo se i ne može očekivati: Rusi su krivi samo zato što su – Rusi!\nOvaj izveštaj ne iznenađuje: internet-zajednicu „Belingket“, prema navodima niza izvora, angažovale su specijalne službe SAD, Velike Britanije i niza drugih zemalja i koriste je kao banalnu platformu za lansiranje materijala antiruskog karaktera na internetu. Tvorac ovog projekta je obični entuzijasta, računovođa iz Lestera Eliot Higins s romantičnim pseudonimom Braun Moziz.\nPrema rečima Higinsa, volonteri iz celog sveta rade besplatno, tražeći i skupljajući činjenice, grupišući ih u smisaone konstrukcije. Bednih 200.000 dolara, koje je ova ćelija globalne mreže zaradila, treba da dokažu svima koliko su njeni volonteri altruistični. Tako je, međutim, samo na prvi pogled.\nDokazi ruskih stručnjaka\nStručnjaci korporacije „Almaz—Antej“ koja, između ostalog, projektuje rakete zemlja-vazduh i čiji predstavnici su prošle godine polemisali sa zapadnim stručnjacima, napravili su svoj izveštaj tehničke istrage katastrofe malezijskog aviona.\nKorporacija „Almaz—Antej“ je jedini proizvođač svih komponenti raketnog sistema „buk“. Upravo zbog toga je ona izvela dva eksperimenta i tačno ustanovila šta se desilo na nebu iznad Donjecka.\nMeđunarodna komisija ignorisala je očigledne činjenice i manipulisala dokazima, želeći da uklopi postojeću sliku o nesreći u ranije pripremljenu verziju, pogrešno je identifikovala tip rakete koja je pogodila avion, mesto eksplozije i mesto lansiranja.\nKoncern je sproveo eksperiment na osnovu saopštenja Međunarodne komisije (s tipom raketa i mestom njenog lansiranja koje je predložila Komisija) i utvrdio niz suštinskih razlika u oštećenjima probnog aviona i malezijskog „boinga“.\nHolandsko državno tužilaštvo će 28. septembra objaviti drugi deo izveštaja o rezultatima istrage o udesu „boinga 777“. Sudeći po prvim informacijama, u njemu će biti širi odgovori na pitanja o tipu oružja iz kojeg je 17. jula 2014. oboren avion, u kojem je poginulo svih 298 ljudi. Biće reči i o tome odakle je lansiran projektil i ko je to učinio. Najverovatnije ni ovog puta neće biti imenovani konkretni ljudi.\nfalsifikovanje, internet, dokazi, MH17, komisija, izveštaj, Holandija, Ukrajina, Donbas


BORENOVIĆ TRAŽI DA SE IZETBEGOVIĆ IZVINI: U ISTU RAVAN DOVEO PRIJEDOR 1992. GODINE I NACISTE – Mreza\nLider PDP-a Branislav Borenović istakao je da je za najgoru osudu izjava predsjednika SDA Bakira Izetbegovića u kojoj je u istu ravan doveo Prijedor 1992. godine i naciste, te naveo da je užasavajuće da bilo ko nacistima naziva narod koji je podnio jednu od najvećih žrtava u borbi protiv te ideologije koja je odnijela milione života.\nBorenović ističe da se tolerancija, suživot i povjerenje teško stiču na ovim prostorima, a da se pokidaju dovoljna je jedna izjava poput ove.\nOn je naveo da je ovakva izjava svojstvena Izetbegoviću, koji koristi svaku priliku da na najgori mogući način vrijeđa srpski narod, te zatražio da se Izetbegović izvini zbog ovakve retorike.\n“Ovakva izjava posebno je zastrašujuća za potomke stanovnika Kozare, gdje je tokom Drugog svjetskog rata počinjen jedan od najstrašnijih zločina nad srpskim narodom ikada, a logor smrti Jasenovac gotovo desetkovao tamošnje stanovništvo”, rekao je Borenović.\nOn dodaje da tu danas žive ljudi čije su porodice bile žrtve i borci protiv nacizma i ustaštva, ideologije čiji su najvjerniji sljedbenici bili pripadnici zloglasne Handžar divizije, o kojoj, kako kaže, Izetbegović veoma mnogo zna.\nBorenović smatra da je izgradnja u ratu porušenih mostova pomirenja dugotrajan i osjetljiv proces, a da ga srušiti mogu i male riječi, a posebno one “opasne i zapaljive koje uz to sijeku jače od mača”.\n“Dijalog i dužno uvažavanje svake žrtve nemaju alternativu, ali je neprihvatljivo prekrajanje istorije i ratnohuškačka retorika koja ne doprinosi budućnosti na ovim prostorima”, rekao je Borenović.\nBakir Izetbegović napisao je na svom “Fejsbuk” profilu da je na današnji dan 1992. godine započeta kampanja istrebljenja nesrpskog stanovništva Prijedora.\n“Zbog njih, njihovih porodica, ali i budućih pokoljenja ćemo pamtiti, podsjećati, opominjati i boriti se da više nikada i nigdje nacisti i šovinisti ne obilježavaju i ne ubijaju ljude samo zato što ne pripadaju njihovom narodu ili rasi”, naveo je Izetbegović.